Satiok urang pasti punyo penyesalan dalam hiduik. Antah itu dalam dunia karajo, pendidikan, keuarga, ataupun jo kawan. Sayangnyo banyak urang nan malah balaruik-laruik dengan kodisi nan telah nyo ciptakan surang sahinggo badampak terhadap kesehatan mentalnyo. Ndak saketek awak caliak urang stres dan depresi akibat sesuatu nan mambueknyo manyasa. Manuruik pandapek ambo, dengan kejadian itu saharusnyo awak bisa maintropeksi diri supayo bisa manjadikan pelajaran karano hiduik akan taruih bajalan. Kalau taruih mamikian nan alah tajadi bilo hiduik awak akan maju. Cukuiklah sesuatu kesalahan di maso lampau manjadi pengalaman dan pembelajaran terbaik untuak sadonyo supayo ndak malakukan kesalahan nan samo di kamudian hari.


Jauah dari kaluarga di waktu masih manjadi mahasiswa adolah tantangan nan sabana payah dijalani, tapi harus dihadapi. Katiko waktu masih kuliah di daerah jatinangor  ado sabuah bencano gampo bumi. Gampo bumi ko titiak nyo ado di daerah Garut nan mano dakek ka Jatinangor dan sacaro langsuang taraso dan mandapek an dampaknyo. Kajadiannyo sakitar tangah malam, kabataulan waktu itu masih ado rapek organisasi. Posisinyo sadang bakumpua jo anggota lain di sabuah gedung lantai 2. Karno langang dan pado talitak sadonyo dek sabuah acara, gataran na taraso languang dek sado urang nan ado di gaduang. Sadonyo bahamburan kalua untuak dapek tagak di tampek nan aman. Getaran nan diraso baraso kancang dan lumayan lamo. Sadonyo waktu itu katakuik an karano alah malam dan takuik bangunan bisa runtuah. Akhirnyo waktu itu untuak pulang dan mangkahiri rapek malam itu.


Sabana ndak ado yang ingek dirumah ambo ko, kalau dulu pernah maisi pitih logam di dalam galon. Galon tu ado di dalam bak, rancanonyo nyo nio ambo kureh supayo bak tu barasiah. Bak yang ado di lua tu memang alah 3 tahun di lua dan indak pernah dibarasiahan. Takajuik bana ambo jo keluarga ambo sakatiko pas mambarasiahan bak, mancaliak galon yang barisi pitih-pitih logam nan banyak tu bantuak sadang mandapek an harato karun. Galon nyo alah balumuik, pitih didalam tu alah masuak aia, pas diangkek barek bana. Itu keadaan galon tu wakatu patamo kali ditemukan. Dapek razaki dek mambarasiah an bak ko jadinyo kami sakaluargo.


Hari senin adolah hari nan paliang ndak disukoi urang-urang tapi untuak Hana hari senin kini adolah hari nan paliang manyanangkan. Tadi pagi Hana baru salasai mancaliak hasil tes pengumuman kelulusan masuak kuliah dan untuangnyo yang paliang mambuek hari ko manyanangkan adolah syifa lulus masuak ka kampus impiannyo. Hari ko manjadi hari nan paliang disukoi oleh Hana, inyo samangaik bana manjalani hari ko. Sadoalah urang nan inyo tamui pasti disapo jo senyuman dan kalau batamu anak ketek inyo langsuang ajak main sabanta. Perasaan Hana hari ko sanang bana dek gara-gara bisa masuak ka kampus impiannyo, jadi inyo juo nio manyanangkan urang lain hari ko.


Dari dulu ambo dan pasangan nio bana pai liburan ka labuan bajo. Manuruik kami labuan bajo kayaknyo cocok bana untuak dijadikan destinasi liburan. Antah itu jo kawan-kawan, keluarga, ataupun pasangan. Katiko perayaan acara 'bridal shower' kapatang ambo diagiah kejutan jo kawan-kawan. Di dekorasi acara tu kan banyak balon-balon warna-warni. Jadi ambo disuruah piliah 1 balon untuak dilatuihan nan manuruik ambo paliang babeda dari balon nan lain. Kebetulan bantuak balon tu bulek sadonyo, cuma ado ciek balon nan bantuaknyo love jadi balon tu nan ambo piliah untuak dilatuihan. Pas balon tu dilatuihan kalua karateh nan disuruah baco dek kawan-kawan. Ternyato itu 2 voucher liburan ka Labuan Bajo. Langsuang malumpek-lumpek lah dek kasanangan. Tarimo kasih kawan-kawan alah mambantu kami maisi daftar keinginan nan ingin kami lakukan setelah manikah ko.


Manggunoan minyak jalantah atau minyak nan lah dipagunoan baulang-ualang kali alah lamo dilarang, bahkannyo alah banyak kasus-kasus panyakik nan bamulo dari minyak jalantah ko namun antah baa caritonyo mangko minyak ko masih sajo banyak dipagunoan bahkan kini alah ado pulo makanan nan banyak manganduang minyak sampai-sampai ladonyopun diagiah minyak ko. Untuak itu dek karano banyak mudaraiknyo minyak jalantah ko rancaknyo dibarantian panggunoannyo lai atau kalaupun payah rasonyo dipakurangan panggunoannyo supayo panyakik ndak taruih basarang didiri awak. Minyak nan sapatuiknyo bawarna tarang jikok lah barubah galok manyarupo karuah mako sacapek nyo dibuang supayo ndak manumpuak lamak ndak elok didalam badan nan mabuak sarang panyakik kasudahannyo.


Marah- marah indak ado sebab tanyato memang ado, apolai suami yang mandanga an amarah isteri nyo tanpa sebab nan jaleh. Pas itu hari rabu ambo baru pulang bana dari kantua. Indak disambuik do dek isteri ambo, biasonyo kalau inyo alah antok-antok se pasti sadang berang. Untuak yang sakali ko ambo sabana indak mangarari apo nan inyo berangan ka ambo. Padohal tadi pas chat an indak ado nyo berang-berang, baa kok katiko ambo pulang nyo berang-berang. Binguang juo kalau ambo ajak mangecek beko salah kecek, kalau didiaman ss beko nyo tambah berang. Memang mode ko lah suami katiko mandapek an bini nyo yang berang indak ado sebab agak paniang surang.


Malu hadir katiko ado sasaurang yang maliek kejadian atau sasuatu yang manyababan sasaurang manjadi malu. Panilitian mangatokan katiko awak surang tanpo ado urang lain, awak malakuan hal bodoh, raso malu indak kan muncul, tapi kalau ado urang yang manampak awak malakukan hal dan kejadian bodoh, mako raso malu timbul di diri wak. Contohnyo Awak akan maraso malu katiko barado dalam situasi-situasi tatantu yang malibekan kahadiran urang lain katiko tajatuah, darah menstruasi marempes hinggo taliek di rek pas mastruasi, tapaleset, batuak badahak yang bakapanjangan di kelas pas urang balaja, baju atau sarawa yang cabiak, dan lain sabagainyo. Itu tu babarapo hal yang baisonyo ramaja malu saat-saat di kelas atau di sakolah.


Kalian nan suko maantaan amak kalian ka pasa. Maraso jajok bana ndak si mancium baun  jualan ikan di pasar. Kalau ambo jujur jajok bana jo baun amis ikan-ikan yang ado dipasa. Amak ambo ko nyo pandai bana mamilihan nan ma ikan segar jo indak. Kareno satiok ambo caliak dirumah tu ikan amak bali tu segar-segar. Kareno itu pas di pasa agak lamo mancari-cari dulu. Ciri ikan segar tu kecek amak ambo, caliak tampilan matonyo labiah tarang, matonyo baniang, cambuang manonjol, warno tubuhnyo tarang, insangnyo bawarno merah, baunyo segar dan indak manggaduah atau amis bana daripado ikan nan alah busuak atau lamo.


Kebetulan hari ko ambo maleh masak jadi ambo ajak lah anak ambo untuak pai makan kalua. Kebetulan ado kafe baru dakek rumah jadi kami putuihan untuak makan di sinan se. Pas sampai di kafe tu ambo pasan lah nasi goreng kampuang karano kecek pelayanannyo makanan nan paliang laku tu memang nasi goreng kampuang. Pas pasanan datang makanannyo nampak sangaik manggiurkan. Ruponyo pas suok partamo lah tagigik se kasiak. Suok an nan kaduo basuo lo rambuik. Awalnyo ambo anggap biaso tapi masak iyo satiok manyanduak nasinyo tasarobok taruih rambuik ko. Akhirnyo ndak nafsu ambo makan karano lah jajok se mancaliak makanan tu.


Mysophobia adalah ketakutan balabiah dan indak masuak akal terhadap kontaminasi bakteri, kotoran, debu, kuman, dan risiko infeksi panyakik. Panyakik takuik kumuah iko dikenal pulo dengan sebutan fobia kuman (germophobia) atau fobia hal-hal yang kumuah. Seseorang nan punyo fobia kuman akan menghalalkan babagai macacm caro untuak menghindari paparan bakteri. Sabagai contoh, dengan manghindari kontak fisik seperti berjabat tangan jo urang lain atau indak mamegang tombol lift langsuang jo tangan. Mereka pun akan melakukan babagai caro untuak mambarasiahan badan dan lingkungan sakitar mereka dari kontaminasi bakteri, dan manjagonyo agar tetap selalu barasiah. Karena kalau indak melalukan itu mereka manjadi gelisah dan indak tanang.


Kalau awak anak gadih tu harus selalu mamparatian kebersihan bilo dan dima pun barado. Mulai dari kebersihan pakaian, kebersihan barang nan di pakai dan kebersihan badan. Selain itu nan harus wak paratian adolah niek untuak hiduik barasiah tu harus barasal dari diri surang, bukan untuak urang lain. Kalau niek awak untuak selalu barasiah tu karano urang lain mako katiko ndak ado urang bisa jadi se hiduik kalian tu kumuah dan bakarak. Ndak ado urang jadi maleh mambarasiahan diri sahinggo sakali-kali urang datang ka rumah lah babaun apiak baun badan tu dek ndak mamparatian kebersiahan. Kan malu kok sempat di kecek an kumuah dek urang, Mako dari itu, luruihan niek untuak selalu hiduik barasiah.


Ado se kendala kalau nio pai tu ado se barang yang nio awak pakai ntah kama. Jadi hari ko abis hujan ambo nio ka pasa untuak mambali bahan masakan hari ko, tapi pas ambo nio pakai sepatu boot untuak menghindari genangan aia di pasa ntah kama lo pai nyo sepatu tu. Ternyato pas ambo cari elok-elok ado di dalam gudang sepatu boot ambo ko. Sanang bana ambo pas ketemu sepatu boot tu jadi waktu sampai pasa ndak kanai genangan aia kaki ambo. Kalian yang nio pai ka pasa pakai lah sepatu boot apolai kalau baru salasai hujan itu perlu bana awak pakai supayo ndak kumuah kaki awak waktu ka pasa.


Ketinggalan pesawat pasti lah hal yang menyebalkan. Hal yang seharusnyo pengeluaran sudah dipakiroan, malah batambah di luar dugaan. Kalau-kalau ado pitih balabiah bisa mambali tiket ciek lai, kalau indak bisa mengacaukan rencana yang alah dibuek sabalumnyo. Belajar dari kesalahan, hal itu dapek diantisipasi dengan persiapan yang labiah matang. Agar maraso labiah tanang dan mampacapek proses manjalang penerbangan, alangkah baiknyo jiko kito alah chck in online sabalum barangkek. Hal iko sekaligus batujuan menghindari antean ketiko di bandara maupun menghindari kerumunan yang bapotensi ado di bandara. Dengan check in online mengurangi satu proses yang dilakukan katiko check in dan mampasingkek dan menghemat waktu yang dibutuhkan.


Tatangkok malakukan suatu hal nan indak elok tantunyo marupokan hal nan dapek mambuek seseorang manjadi malu. Hal iko disababkan karano babarapo hal. Partamo, katiko kalian tatangkok malakukan suatu hal nan indak elok, itu artinyo kalian telah mangacewakan urang nan picayo kapado kalian. Urang nan picayo kapado kalian biasonyo akan manganggap kalian sabagai urang elok nan indak akan malakukan hal-hal aneh. Jadi, katiko kalian malakukan hal nan indak elok, inyo pasti akan maraso sangaik kecewa. Kaduo, katiko kalian tatangkok malakukan suatu hal buruak, itu artinyo kalian baru sajo malakukan suatu hal nan tabu bagi kabanyakan urang. Hal itu tantunyo akan mambuek kalian manjadi bahan gunjiangan urang banyak. Dan hal itu tantunyo akan mambuek kalian sangaik malu.


Katiko kacalakaan tajadi di jalanan, banyak urang atau pangandaraan yang barado di sakitar tampek kajadian hanyo sakedar malambat laju mobil atau motornyo untuak maliek. Indak jarang ado yang hanyo baranti sabanta kamudian malanjuikan baliak pajalanannyo tapi ado juo yang baranti kamudian mambantu korban. Salah satu alasan urang yang indak nio manolong jo jadi saksi mato atas kacalakaan yang tajadi tu adolah urang tu indak amuah mandapekan masalah jo indak nio di ribetan. Padahal sabagai awak jadi saksi mato atas kacalakaan tu, talabiah indak lai CCTV di sekitar itu, awak bakal mambuek keadilan bagi yang kecelakaan tu, sia yang salah, si yang betul, dan sabagainyo.


Manuruik ambo, kalau awak jadi pelayan publik ndak buliah berang katiko ado nan mananyo sesuatu nan ndak dimangarati dek urang nan maminta pelayanan. Wajar se tu nyo. Ndak paralu kalian bentak. Memang alah seharusnyo kalian melayani publik. Jan sok bakuaso atas apo nan kalian dapek. Kami kamari untuak dilayani bukan untuak dibentak-bentak. Kan pado basakolah sadonyo. Jadi tunjuak an lah etika kalian nan diajaan wakatu kalian basakolah dulu. Masa samo se etika kalian jo urang-urang nanndak basakolah. Ndak ado bedanyo. Kalau dibandiangkan jo petugas-petugas nan ado di  lua nagari sangaik jauah ketinggalan nagari awak. Urang lua tu yobana ramah. Itu nan harus ditiru.


Ndak ado kato-kato kasa nan ndak ambo ucapkan katiko tau pacar ambo basalingkuh. Mulai dari kato-kato umpatan sampai sado isi kabun binantang kalua dari muluik ambo. Ndak manyangko nyo lakukan iko ka ambo padohal ambo alah maagiah sadonyo untuak inyo. Aopun ambo lakukan karano baharok suatu saat inyo lah nan akan manjadi suami ambo kelak. Ruponyo ambo dikhianati. Ternyato iko lah alasan Islam ndak mambuliahan awak umat muslim untuak bapacaran. Labiah banyak mudharatnyo daripado manfaatnyo. Ambo harap kalian bisa baraja dari pengalaman ambo ko. Jan talampau bakalabiahan bana maagiah hati kalian ka pacar kalian nan alun tantu jadi suami kalian. Atau nan labiah rancak ndak usah pacar-pacaran.


Ambo dulu pernah sakik usus buntu dan katiko nio dioperasi kan harus disuntiak dulu. Sedangkan ambo ko takuik bana disuntiak sajak dulu, nio indak disuntiak beko ndak jadi operasi ko. Akhinyo ambo hadapi raso takuik ambo, mananangkan diri, bapikia positif dan bayangan hal buruak yang akan tajadi katiko awak maliwaik an panyuntiak an iko. Akhinyo ambo disuntiak walaupun takuik bana, kareno ambo indak mungkin tahan untuak di operasi kalau indak disuntiak dulu. Ambo bapikia elok lah takuik sabalum ambo labiah parah. Operasi kan memang paralu disuntiak untuak manetralisir juo raso sakik beko. Sampai kini sabananyo ambo masih takuik juo disuntiak.


Arachnopobia adolah namo fobia yang kini maya darito. Maya tau kalau inyo punyo fobia kareno inyo maraso lain se pado katakuik an nyo yang balabiahan. Pado hari sabtu kapatang inyo baranian ka psikiater surang, kareno katakuik an nyo itu mangganggu di kesahariaanyo. Kecek dokter namo fobia nyo adolah arachnopobia yang bararti takuik kapado laba-laba dan sajanisnyo. Iko dikecek an juo sebagai fobia yang spesifik, yang katiko kondisi parah nyo akan mampangaruhi kualitas hiduk urang. Alah dijalaskan dek dokter bak itu dan maya juo mangikuti terapi dan maminum ubek sasuai kecek dokter. Iko tajadi kareno katakuik an inyo katiko wakatu ketek di tempeli jo laba-laba yang banyak di tubuh maya.


Bullying adolah tindakan imano awak bausaho malakuan panindehan atau kakarehan nan dilakuan sacaro sangajo dan balanjuik taruih-taruihan. Hal iko batujuan untuak manyakikan fisik ataupun batin urang nan awak cimeeh. Kadang tindakan ko alah manjadi kabiasaan, sahinggo pambuli atau nan mancimeeh indak sadar kalau inyo alah manyakikan urang tarlalu dalam. Tapi tanang untuak awak nan kini sadang jadi korban buli ado babarapo caro nan bisa dilakuan untuak kalua dari fase itu. Nan partamo awak bisa untuak maabaian atau indak maagiah reaksi apoun tahadok tindakan nan ditarimo. Nan kaduo tunjuakkan kalau awak indak takuik. Awak bisa maabaian jo mangecek jo urang lain.. awak bisa pulo mahindari tukang bully. Nan terakhir awak bisa malawan kalau emang tapaso.


Kajadian rem blong pado kandaraan awak memang babahayo bana. Katiko tajadi rem blong di pajalanan tantulah awak takuik. Takuik manyalakai urang lain dan diri awak surang. Banyak hal-hal nan harus awak waspadai katiko bakandara. Indak dari lua se tapi dari dalam juo harus diparhatian. Manuruik kawan ambo yang tukang bengke, rem blong tajadi bisa juo kareno sistem rem yang indak di rawat. Katiko indak dirawat bisa macet rem ataupun mati fungsi inyo alias rem blong dan kaduonyo samo-samo babahayo. Banyak pamicu lain sabananyo, tapi yang acok inyo dapek an di bengke katiko maelok an oto urang lain. Rem tu mati fungsi karenos sistem rem nyo yang jarang di rawat.


PHK tu indak akhir dari sagalonyo. Saaik kanai PHK picayo lah ndak hanyo wak surang se nan marasoan. Bantuak nan akhir-akhir ko sadang tajadi, PHK besar-besaran nan dilakukan oleh perusahaan start-up. Mungkin kawan karajo wak nan lain pun ikuik tadampak oleh PHK. Saaik wak tau ndak hanyo wak surang se nan mangalami ko, wak akan labiah bisa manarimo kaadaan, karno PHK adolah kebijakan perusahaan ndak bisa dielakan dan sado urang punyo peluang untuak kanai PHK. Bukan berarti awak nan salah, mungkin wak sadang ndak baruntuang. Nan bisa wak lakuan kini manjadian kondisi ko untuak intropeksi diri dan manjadian momen ko untuak bangkik.


Patang ko ambo di ajak dek apak ambo untuak pai basilaturahmi ka rumah salah seorang kerabat apak ambo dari kampuang nan tingga di Jakarta. Sasampai di rumah apak tu, sarupo biaso kalau azan lah bakumandang ambo selalu langsuang ambiak wuduak untuak manunaikan solat. Jadi minta izin lah ambo pai manumpang ka kamar mandi apak tu. Ternyato kamar mandinyo kumuah bana. Baunnyo pun ariang. Lantainyo se bantuak ndak pernah bagundar karano lah licin. Gali bana bajalan di ateh lantainyo tu. Ditambah lo dindiang nyo, lah balumuik. Alun lo sarok-sarok sampo sasetannyo lai, baleak-leak. Padohal urang nan tingga di rumah ko rami tapi untuak mambarasiahan kamar mandi se ndak bisa.


Berdasarkan pengalaman nan alah ambo alami, katiko mahadapi situasi dirampok, mambrontak ndak akan pernah manjadi solusi. Ado caro nan paralu awak lakukan katiko di todong dek urang basanjato. Nan pertamo adolah tanyo nio nyo apo. Walaupun dalam keadaan cameh dan manggigia dek takuik bausaholah tetap tanang karano kok kalian alah panik mako ndak akan bisa bapikia sacaro janiah. Nan kaduo, pikia an ba a caro untuak malarian diri. Cari kesempatan tu. Kalau alah dapek lari sakancang mungkin dan usahokan balari ka tampek nan rami sahinggo bisa minta pertolongan ka urang. Jan pernah pikian untuak malawan katiko urang tu rami dan basanjato. Bukan selamat malah nyawo awak nan ka hilang.


Ambo cameh bana kok dianggap dek Tuhan sabagai anak nan durako kapado kaduo urang tuo karano ambo ndak maikuik an apo nan disuruah dan dipasankan kapado ambo. Padohal alah diingek an untuak sambayang 5 wakatu sahari samalam tapi kadang-kadang tingga juo. Dulu sabalum ambo ngekos dan masih tingga di rumah pasti ndak ado sambayang subuah ambo nan tingga karano apak ambo selalu manjagoan pakai gandang rabana untuak manjagoan urang nan di rumah tu sadonyo. Ba a ndak ka jago karano gandang tu dilatak an tapek dakek talingo awak tu. Mandanguang raso talingo ko deknyo. Kini dek tingga surang kadang sambayang subuah ko lewat se karano takalok. Maafkan ambo tuhan.


Raso perfeksionis dapek mambuek raso kagagalan wak labiah sakik dan sadiah. Urang-urang suko bana mamasang harapan tinggi tapi lupo jo konsekuensi nan akan inyo dapekan kalu gagal. Dalam sabuah teori kognitif, ado istilah nan namonyo “must-erbation”, maksuiknyo yaitu awak pokoknyo harus manjadi 100% sasuai jo nan apo wak bayangan. Raso ambisius dan perfeksionis maharusan wak untuak jadi sukses tapi sananyo mambuek cambuak nan ndak nampak dan mambutoan wak dari realitas kehidupan nan kadang bahkan acok ndak sasuai jo nan apo wak harapkan. Kadang usaho kareh wak ndak basobok jo keberhasilan. Dek itu raso sakik dan sadiah nan wak rasoan wakatu gagal jadi balipek-lipek rasonyo.


Ado babarapo kabiasaan nan harus dihindari supayo indak sering seringan takantuik tanpa sadar apo lai di muko umum. Salah satu nyo yaitu indak sembarangan dalam makan. Apo nan awak makan bisa jadi sajo panyabab awak indak bisa manahan kantuik. Apo lai jikok disaratoi jo masuak angin mako walau pun awak alah bausaho sa bisa mungkin tatap sajo kantuik ko indak bisa ditahan karano panyabab nyo alah kombo. Dek itu paralu untuak awak maparatian bana baa kondisi badan awak supayo indak tajadi hal hal nan bisa sajo mambuek awak malu di muko umum. Karano raso malu biasonyo bisa jadi panyabab mood awak saharian manjadi indak rancak.


Mancaliak dari carito reza yang salah sangko katiko mancaliak polisi manodongkan pistol saolah ka arah inyo. Mungkin saeloknyo juo polisi agar labiah mancaliak kaadaan. Kareno wakatu itu tajadi reza sabana katakuik an mancaliak inyo yang maraso sadang ditodongan pistol dek polisi. Manuruik reza, polisi bisa labiah bahati-hati lai dan mancaliak keadaan disakitar. Misal apo kah ado anak ketek atau dikarumunan, kareno hal itu pasti akan manakuik an bagi urang yang mancaliak nyo sacaro langsuang. Salamo ko juo reza indak pernah mancaliak sacaro nyato bantuak pistol dan polisi yang manodongkan pistol. Biasonyo yang inyo tau di TV kalau ado pistol pasti akan ado panembakan, kareno itu inyo takuik bana.


Siang tadi datang urang managih utang karumah faisal. Ondeh sabana mambuek faisal malu jo tatanggo. Kini urang alah banyak tau kalau faisal ko banyak utang, padohal nan urang tau faisal ko urang yang luruih-luruih se nyo. Faisal indak tau nio malatak an muko ko kama kalai mancaliak tatanggo inyo. Kareno siang tadi tu gadang bana suaro urang tu managiah utang, sampai-sampai kalua tetanggo kiri kanan jo muko rumah. Baa ka indak malu bana faisal kini, harato nyo yang dianggap tamasuak urang yang bapunyo. Kini alah dicaliak dek urang hasil dari bautang gadang, padohal rancanonyo untuak manaiak an usaho toko inyo.


Namo den Nabila Salsabila, biaso diimbau Bila. Kini ko den sadang sakola SMA kaleh 11 d salah ciek SMA Negeri nan ado di kota tampek den tingga. aden punyo hobi manari. Den sanang katiko mandangaan music dan den bagarak maekspresian music tu. Den sangek manikmati wakatu katiko den manari. Tapi walaupun hobi den manari den tu alum pernah manari di muko urang rami. Dan kini den diminta untuak jadi anggota tari untuak maisi acara perpisahan kakak kelas den. Awalnyo den manolak karano takuk, tapi kecek amak den ndak ado salahnyo mancubo do. Disiko lah den kini, tagak di balakang pangguang dan basiap-siap tampil. Aden manggaretek, bakaringek dan den takuik tibo-tibo lupo garakan. Tapi untuang guru jo kawan-kawan den maagiah dukungan dan samangek. Sahinggo den tatap bisa tampil walaupun ado raso gugup


Awak sadonyo pasti satuju jo makanan nan awak makan harus makanan yang barasiah dan tajago kahigenisan nyo. Awak tantu baushao juo untuak mambuek makanan barasiah dan terhindar dari hal nan manyebabkan makanan tu kumuah. Bantuak katiko awak sedang mambali jajan di lua, polusi dari dabu lah jo alaik nan di gunoan si penjua. Kareno manuruik ambo katiko awak jajan di lua indak mungkin indak takanai dabu. Apolai kalau jualannyo dakek pinggia jalan bana, dan banyak oto jo honda yang liwaik. Oleh kareno itu katiko awak makan perhatian juo apo nan awak makan. Sebagian urang yang manjago kabarasiahan bana maraso jajok katiko ma caliak nan alah kumuah.


Saat itu Lisa pai baranang basamo kawan-kawannyo di salah satu kolam baenang dekat rumahnyo. Lisa nan  marupokan pemula dalam baranang inyo hanyo barado di kedalaman air nan mancapai dado. Karano kolam baranang iko mamiliki sisi dangkal sampai kadalam,  Lisa haruih bahati-hati agar indak baranang ka bagian nan dalamnyo. Namun karano terlalu asik bamain, inyo indak manyadari bahwa inyo sedikit lai akan sampai ka bagian nan paling dalam dari kolam renang. Dan kejadian itu pun terjadi dima Lisa nan saat itu sadang baranang indak manyadari kalau inyo mangarah ka bagian nan paling dalam. Katiko di tengah inyo mulai latiah untuak baranang dan baniat untuak barenti namun saat itu inyo indak  mandapati lantai dari kolam renang. Ditambah saat itu kakinyo tibo-tibo keram mambuek Lisa langsuang tenggelam di bagian nan dalam. Inyo sangek  ketakuikan karano maraso sesak nafas serta indak mamiliki tanago untuak baranang akhianyo inyo perlahan-lahan kehilangan kesadarannyo.


Di rumah nenek ambo tu banyak bana mancik. Mulai dari mancik nan gadang sampai mancik nan paliang ketek. Pokoknyo kok pai ka sinan jajok wak macaliaknyo. Dek sangkiang jajok nyo maleh rasonyo mamakan atau maminum sesuatu manggunokan paragek makannyo. Dek lah talampau risiah akhirnyo saat tu juo ambo bali parangkok mancik nan bantuak parakek. Ambo latak an di dakek pintu dapua tampek mancik acok lalu lalang. Abis tu ambo latak an lauak di ateh parakek tu. Ndak paralu di unian. Cukuik tunggu se mancik tu mamakiak sabagai panando baso mancik tu lah masuak parangkok. Katiko lah ndak bisa malarian diri baru lah di tokok kapalo mancik tu sampai mati. Ruponyo caro nan ambo karajoan ko mangkuah mangurangi mancik nan barado di rumah nenek.


Ancaman adolah tindakan pakso ka urang lain nan batujuan untuak manghalangi, mancapai atau mawujudan kainginannyo. Ancaman ko adolah tndakan jahek nan bisa manimbuaan karugian. Indak dapek dipungkiaan kalau ancaman sasamo manusia adolah hal nan acok tajadi. Mambuek urang takuik sahinggo urang batindak sasuai nan diinginkan. Ado banyak janih ancaman ado nan barupo ancaman fisik ataupun ancaman verbal takah fitnah. Ancaman ko bisa mambuek korban nan di ancam maraso tatakan, takuik, stress dan depresi. Tagantuang tingkek ancaman dan tingkek kasabaran korban nan di ancam. Kadang ado pulo ancaman ko batujuan untuak manjatuahan awak. Karano urang iri jo kamampuan awak, makonyo awak diancam untuak indak malakuan potensi awak.


Skincare kini adolah hal nan penting untuak padusi punyo dalam manjago kesehatan dan kecantikan kuliknyo. Sindi mancari produk skincare nan sasuai jo permasalahan kuliknyo. Akhianyo satalah mampalajari kandungan skincare nan dibutuhkan dan dihindari, Sindi dapek maambiak keputusan untuak mambali skincare nan kiro-kiro cocok untuak permasalahan kuliknyo. Sindi kini sadang manghadapi permasalahan mangenai skin barrier sahinggo mamerlukan kandungan ceramide. Diputuihkanlah untuak mambali produk Cerave. Produk iko alum launching di Indonesia sahinggo agak susah mancari toko nan manjuanyo kecuali toko nan khusus untuak maimpor produk tasabauik kadalam negeri. Ahianyo satalah lamo mancari di aplikasi orange, ado toko nan alah tapicayo dalam manyadioan produk lua nagori. Sindi akhianyo langsuang mambali dan malakukan pembayaran sasuai jo prosedur pembelian.


Katiko suatu daerah dilanda banjir mako ado barbagai tindakan nan dapek dilakukan bia indak manimbulkan masalah lain nan disebabkan oleh banjir tasabuik . Tindakan partamo nan dapek dilakukan yaitu jo mancabut sumber listrik sahinggo indak ado arus listrik nan hidup katiko banjir tasabuik karano dapek manimbulkan risiko lain takah satrum ataupun  konslet.  kaduo,  mangamankan barang-barang barharga takah surat-surat atau barang elektronik sahinggo indak disentuh oleh air nan dapek manyebabkan kerusakan dan kerugian.  katigo,  sagera pai dari wilayah tasabuik karano bisa sajo bancano tasabuik manjadi labiah gadang sahinggo diperlukan untuak evakuasi ka tampek lain bia dapek manyelamotkan diri sampai daerah tasabuik manjadi labiah aman.


Hal nan biaso tajadi dan mungkin sadoalah murid pernah mangalaminyo. Kalau yang indak pernah bana mungkin urang tu disiplin nyo tinggi dan patuik di contoh. Ambo katiko itu malu kareno talaik masuak ka lokal. Padohal banyak juo sabalumnyo kejadian kawan ambo nan talaik masuak ka lokal sedangkan guru alah masuak. Cuman wakatu kejadian ambo tu beda, labiah mamalukan. Kareno wakatu ambo nan talaik dicaliak dek kapalo sakolah dan disuruah kaliliang lapangan duo putaran. Urang mancaliak sadoalahnyo, baa ka indak malu. Salamo ko ambo tamasuak urang yang rajin tapi memang wakatu hari itu ambo talaik jago pagi. Untuak itu kalian harus manjadi urang yang disiplin untuak kebaikan kalian dan sikap elok.


Pukul 12.00 malam  masuak ka kamarnyo dan mamatikan lampu. Satalah itu inyo mulai mancari headphone dan manyalakan handphonenyo. Saat itu inyo mamutar video dewasa di handphonenyo sambil manghadap ka dinding. Tanpa disadari Kakak Andi masuak ka kamarnyo karano ingin mancari sesuatu dan indak sengaja mamergoki Andi nan sadang  manonton video dewasa tasabuik. Andi saat itu sangek takejut dan maraso sangek malu karano inyo ketahuan manonton video tasabuik padahal umuanyo alum mancapai  20 tahun sahinggo manuntut video tasabuik manjadi larangan. Kakaknyo nan saat itu kaget langsung manceramahi Andi agar mamatikan video nan saat itu  Iya tonton. Andi saat itu sangek malu bana karano ketahuan  oleh kakaknyo. Sontak saja Andi nyuruh kakaknyo keluar dari kamar dan mangunci pintu


Ancaman hanyolah bantuak raso iri sasaurang? Apokah batua takah itu? Ancaman adolah tindakan pakso ka urang lain nan batujuan untuak manghalangi, mancapai atau mawujudan kainginannyo. Ancaman ko adolah tndakan jahek nan bisa manimbuaan karugian. Indak dapek dipungkiaan kalau ancaman sasamo manusia adolah hal nan acok tajadi. Mambuek urang takuik sahinggo urang batindak sasuai nan diinginkan. Ado banyak janih ancaman ado nan barupo ancaman fisik ataupun ancaman verbal takah fitnah. Ancaman ko bisa mambuek korban nan di ancam maraso tatakan, takuik, stress dan depresi. Tagantuang tingkek ancaman dan tingkek kasabaran korban nan di ancam. Kadang ado pulo ancaman ko batujuan untuak manjatuahan awak. Karano urang iri jo kamampuan awak, makonyo awak diancam untuak indak malakuan potensi awak.


Kelakuan nan mambuek kecewa yaitu katiko berbohong. Ado suatu kejadian nan sangajo untuak babahong kapado urang gaek. Kalimat bohong itu dikaluan karano takuik indak mandapek izin untuak kalua pai main. Satalah amak Lisa pai manggaleh, Lisa langsuang manelfon pacarnyo untuak manjapuiknyo di jalan dakek rumahnyo. Diperjalanan hati Lisa sabanya inyo indak lamak karano indak bapamitan kapado urang tuo, katiko urang tuo dirumah tadi Lisa mangecekan hari kini cuman dirumah sajo. Sampai sekitar 5 km alah tatampuah tibo-tibo motor mogok ditangah jalan. Tapasolah kami haruih ka bengke tadakek. Satalah motor alah diperbaiki, kami malanjuikan perjalanan kami untuak pai ka tampek wisata. Sapulang itu, hari hujan labek nan tibo mambuek perjalanan kami manjadi labiah lambek. Tapi karano, Lisa indak maminta izin untuak kalua kami mamutuihan untuak lanjuik jalan daripado lambek tibo dirumah. Diperjalanan kami tajatuah gara-gara jalanan licin. Kami nan manahan sakik pun langsuang pulang karumah. Tatibo dirumah, amak Lisa kironyo alah pulang dan mancaliak anaknyo kalua indak maminta izin. Mancaliak itu, Lisa dan amaknyo kini indak saling basapo karano amak Lisa nan talampau kecewa samo Lisa.


Wakatu itu ambo ado acaro tapi ka tampek tu harus naiak transjakarta. Kalau indak ambo harus mambayia pitih ongkos gadang. Pas ambo naiak Transjakarta tu, ambo baru sadar kalau kartu elektronik untuak ambo mambayia tu indak tabaok. Pado saaik itu acaronyo hari senin, jadi transjakarta ko memang rami kalau pagi senin tu. Untuang se rami, ambo manyalek-nyalek ka urang supayo indak ditagiah. Pas nio ka turun tibonyo tatangko ambo. Tacaliak dek urang transjakarta ambo nio pai se. Sabana malu katiko tacigok di trans jakarta barancano indak mambayia. Mano apak tu bantuak alah tau se urang nan mode ambo ko, mungkin indak ambo surang yang pernah asal masuak ko kalua se.


Patang ko basuo jo anak nan sadang berang-berang di mall jo amaknyo. Nampak dari muko anak tu sangaik kesal jo amaknyo. Ruponyo permasalahannyo karano nyo cuma dibalian baju 2 stel dek amaknyo sedangkan adiaknyo 3 stel. Nyo bentak-bentak lah amaknyo sambia mamakiak-makiak di tampek umum. Memalukan bana. Manuruik ambo, saberang apopun awak ka urang gaek ndak buliah saroman tu bana. Kalaupun ado masalah jo amak awak ndak paralu dipatontonkan di muko urang banyak. Salasaian se masalah tu di rumah dengan kapalo dingin. Siapa tau ado maksud dan tujuan dari gaek awak tu dibaliak sadonyo. Ba a k ba a a ndak mungkin urang gaek tu mambeda-bedakan anaknyo.


Di kampuang den ado daerah yang sabanyo indak buliah mambuang sampah di situ, tapi urang masih mada juo, mambuang sampah di situ. Padahal dulu keadaan tanah disitu tu, ancak, subur, ditumbuahan rumpuik japang, di tumbuahan bungo-bungo yang warna kuniang yaitu bungo cik ayam namonyo, jo ado juo bungo kambang sapatu warna putiah. Tapi kini lah barubuah manjadi 180 darajat. Di situ tanahnyo ndak sumbur lai do, ndak lai tanaman apalagi bungo yang tumbuah lai do. Kalau lewat situ, jarak 50 meter lah tabau busuaknyo. Bahkan satiok hari lai bangkai mancik atau kuciang atau ayam di situ. Ditampek pambuangan sampah yang dibuang urang tu ado tiang ketek, tapi indak tau itu bekas tiang apo do, lai tangantuang sempak putiah jo boxser.


Rina nan sadang malakukan aktivitasnyo di pelajaran olahraga yaitu bamain volly. Sadang bamain volly, ado nan maimbau Rina dengan sebutan buruak. Inyo maminta untuak Rina maambiakkan bola nan jatuah ka dalam lapangan volly. Mandanga itu, Rina nan sadang indak elok moodnyo langsuang mangatai baliak ka urang tadi. Mampamaluan cowo tadi dengan maagiahan bola langsuang ka muko urang tu. Mandapekan balehan nan sakik dari Rina, cowo tu langsuang manariak rambuik Rina nan manghinonyo fisiknyo. Mangecekan buruak, itam, dan lain sabagainyo. Sambia batariak cowo tu mangatai Rina dengan mato malotot dan muko nan sirah padam patando berang gadang. Untuangnyo kejadian itu capek dihalangi samo kawan-kawannyo nan lain. Rina nan berang itu pun langsuang pai dari lapangan sambia manangih


Urang gaek Beki nio bana punyo anak nan jadi dokter. Beki pun alah diarahan untuak manjadi dokter sajak inyo ketek. Sayangnyo Beki sananyo ndak nio manjadi dokter. Beki labiah nio manjadi desainer. Wakatu Beki mangecekan ka ama nyo kalau alah lulus nio kuliah DKV, raut muko ama nyo langsuang barubah. Amanyo tibo-tibo sadiah dan kecewa. Beki pun maraso basalah karno mambuek ama nyo kecewa. Dalam lubuak hatinyo Beki nio bana manuruikan nio urang gaeknyo, inyo nio bana mambuek urang gaeknyo sanang dan bannga jo inyo. Tapi Beki lah tau kalau kemampuannyo ndak cukuik untuak bisa lulus di Fakultas Kedokteran. Bekibpun lah sadar kalau bakatnyo itu dibidang desain. Beki masih sadiah harus mamiliah untuak ndak maikuti nio urang gaeknyo.


Mungkin bagi sabagaian urang adolah pilihan nan sulik untuak bisa malanjuikkan sakolah ka tingkek perguruan tinggi. Beberapa urang bapikia untuak langsuang karajo sajo antah dek tahalang biaya atau alasan pribadi lainnyo. Jikok kito mancari tau labiah lanjuik dan labiah mandalam, kini alah banyak tasadio beasiswa baiak nan disadioan dek pemerintah ataupun pihak swasta. Selain itu sambia kuliah pun banyak lowongan karajo sambilan nan tasadio untuak mahasiswa. Banyak manfaaik nan akan kito tarimo jikok nio malanjuikkan sakolah ka tingkek perguruan tinggi. Di satu sisi, banyak lowongan karajo nan kini mansyaraikkan lulusan S1, atau D3, selain itu bakuliah akan mambantuak pola pikir awak dan manambah wawasan jo relasi. Banyak manfaaik nan akan ditarimo dan dirasoan katiko bakuliah.


Ambo punyo kembaran namonyo Lisa, cuma ambo mamanggianyo kakak karano inyo nan lahia labiah dulu. Memang kami dilahiakan kamba tapi dengan fisik nan babeda. Kakak ambo punyo kulik putiah barasiah, bola mato coklat, alis mato taba, bulu mato malantiak, hiduang mancuang, dan bibia tipis bawarna pink. Sedangkan ambo kebalikannyo. Kulik kaliang, hiduang pesek, bibia taba, dan rambuik karibo. Kapatang ambo baru bana siap bacakak jo kakak karano pas acara ulang tahun kawan kami kakak ambo ndak maakui ambo sabagai adiaknyo ka pacarnyo. Hati sia nan ndak tairih katiko kakak surang ndak maakui awak sabagai adiaknyo hanyo karano malu jo pacarnyo. Sampai kini ambo ndak basapoan jo inyo.


Ado urang nan hobi bana mancacek fisik urang. Satiok maota pasti ndak jauah-jauah dari mangecek an fisik urang. Ndak sadar nyo kalau tindakannyo tu kadang manyingguang perasaan urang nan nyo cacek. Bahkan perkataannyo tu bisa se mambuek mental urang kanai sahinggo urang tu jadi ndak pacayo diri. Kalau ditanyo pasti urang tu ingin dilahiakan dengan kondisi sempurna dengan wajah nan rupawan. Tapi kan sadonyo alah di atur deh tuhan. Kito hanyo bisa manjalani se. Manuruik ambo ba a kok urang ko tega manacek cacek tu mungkin karano mereka ndak tau kalau apo nan nyo lakukan tu sabananyo ndak hanyo mancacek urang sacaro personal tapi samo jo mancacek ciptaan Allah.


Hari kamarau tibo, pas bana hari minggu ko indak sakolah. Kalau kamarau tibo kami sarumah pasti mandi jo mancuci di sungai. Kareno aia sumua alah saketek dan payah untuak naiak jadi aia tu saketek bana. Dodi ko sanang bana main aia, inyo alah pernah juo tahun lalu wakatu kamarau mandi sungai bantuak kini. Dodi ko maraso alah bagak se, kareno dulu pernah jo ka sungai di siko. Pai lah inyo ka tampek urang asli dakek sungai tu, urang-urang tu malumpek dari tampek tinggi ka aia. Dodi ko nyo ikuik an lo urang tu malumpek bebas ka aia. Padohal inyo alun bisa bana baranang, takuik bana dodi kareno pas lah sampai aia kaki nyo indak nyampai dan lumayan jauah dari dasar sungai. Untuang se urang-urang manyalamaik an dodi.


Pamarintah daerah ambo dulu pernah maimbau untuak jan takuik manjadi saksi dalam sebuah tindak pidana. Ambo satuju bana, tapi pas ambo yang tanyato manjadi saksi dalam kejadiaan kacelakaan, ambo takuik bana dan indak tau manga. Sabalum ambo manjadi saksi dan urang-urang pado badatangan, ambo alah maambiak langkah yang tapek dulu untuak manolong korban. Patamo ambo buru-buru maubuangi rumah sakik, kaduo kareno inyo masiah hiduik ambo ajak mangecek supayo indak ilang kasadaran, katigo ambo takan tampek darah yang banyak kalua. Kareno ambo sadakek itu jo korban, jadilah ambo yang disuruah jadi saksi, ndeh takuik bana untuak patamo kalinyo harus manjadi saksi kacelakaan.


Apo yang awak lakuan katiko salah namo katiko di dakek urang nan awak suko. Rasonyo pasti malu bana kareno itu juo yang ambo rasokan. Katiko sadang mangecek baduo tapi ambo salah mamanggia namo inyo. Padohal ambo tau bana jo inyo, kareno namonyo taingek dek ambo. Kareno ambo suko ka inyo, manuruik ambo itu tajadi kareno ambo gerogi di dakek inyo jadi maraso gugup dan jadi salah sabuik namo. Iko tajadi bukan dari hal mode iko se, caliak lah kalau awak maraso gugup pasti ado se nan salah sabuik dek awak. Itu juo nan tajadi ka ambo nan salah sabuik namo ka urang nan ambo suko.


Banyak urang nan kini alah manjalani usia nan cukuik lamo manyasa atas perbuatan boros nan inyo lakuan katiko masiah mudo. Manggunoan waktu untuak hal-hal nan indak bamanfaat. Maabihan pitih untuak basanang-sanang sampai indak manyiapkan dana pensiun atau tabungan. Prinsip nan dipacik waktu dulu yaitu pitih dapek dicari tapi kesenangan dimuko mato indak bisa ditinggakan. Sahinggo, katiko alah indak kuek bakarajo habis-habisan takah inyo mudo dulu kini manyasa samo keputusan nan inyo ambiak tasabuik. Fenomena tasabuik patuik untuak awak renungkan karano manciptoan perilaku konsumtif atau boros. Dampak-dampak nan baru dirasoan katiko alah tuo mambuek banyak urang manjadi gelandangan, indak dapek mamenuhhi kebutuhan sahari-hari nyo. Jadi, salagi masiah mudo mari awak untuak mangelola keuangan dengan sabaik mungkin.


Waktu ketek ambo pernah diikuti dek urang asiang. Katiko itu ambo baru pulang sakolah. Karano jarak sakolah jo rumah ambo dakek, ambo pun pulang sakolah dengan bajalan kaki. Katiko ambo baru kalua gerbang, ambo maliek ado 2 urang cowo mamakai jaket kulik, nan surang mamakai jaket warna cokelat, nan surang lai mamakai warna hitam. Ambo lah maraso curiga katiko itu karano 2 urang ko taruih mancaliak ka arah ambo. Namun, ambo barusaho untuak indak mampadulikanyo. Akhianyo katiko ambo bajalan pulang ka rumah, duo urang itu maikuti ambo dari balakang. Ambo maraso sangaik takuik katiko itu karano panculikan anak sadang cukuik marak tajadi. Akhianyo ambo mancubo untuak mampacabek jalan ambo, tapi 2 urang itu pun mampacapek jalannyo. Akhianyo karano maraso sangaik takuik, ambo balari pulang ka rumah dan 2 urang itu pun indak pernah nampak lai di daerah rumah ambo.


Vania maraso basalah setelah mengecewakan kawan nan sangaik bahargo bagi inyo. Waktu itu inyo pernah baduto jo kawan nan salamo ko basamo jo inyo. Kawan vania ko manjago jarak dan kacewa bana jo vania. Vania pun maraso sadiah karena alah mangacewak urang nan baharga juo dalam hiduiknyo. Caro nan vania lakuan untuak baelok an baliak jo vania adolah patamo manunjuak an kalau inyo yobana malakuannyo tanpa bamaksud untuak malukoi hati inyo, kaduo mambalikan barang atau makanan yang inyo suko dengan manyalipkan surat di karateh, Tarakhir awak kecek an langsuang manga awak bisa sampai baduto dan maminta maaf alah mambuek inyo maraso dikecewakan sabagai kawan.


Arthropoda adolah binatang yang kakinyo babuku-buku atau barueh-rueh. Panilitian mancari tau sabara banyak binatang arthropoda (bak sarangga, laba-laba) atau binatang ndak batulang belakang, yang babagi tampek tingga dirumah wak. Urang tu malakuan sampling di radius 48 kilometer di Raleigh, nort Carolina. Urang tu mangumpulan sadonyo arthropoda hiduik jo mati. Babakal senter jo alat bantu lainyo, urang tu baburu saranggo di langik-langik, ruang bawah tanah, kamar mandi, dapua, kamar tidua, dan tampek-tampek yang biasonyo pamiliak rumah tampekan. Hasilnyo, urang tu manamuan rato-rato ado 100 spesies yang mawakilan 62 familia dalam arthropoda, di tiok rumah. Kabanyakan spesies iko tu adolah langau, kumbang, labah, laba-laba, dan samuik.


Ulang tahun pernikahan adolah hari paringatan tahunan pado tanggal nan samo dengan balangsuangnyo pernikahan. Bagi sabagian pasangan marayoan ulang tahun pernikahan biasonyo indak dianggap penting. Padahal manuruik Psikologi, ado banyak manfaat nan dapek dirasoan katiko mangingek atau maagiah kejutan ketek oleh pasangan. Saat marayoan ulang tahun pernikahan berarti pasangan sadang mangukia baliak sisi romantis nan dilakuan sabalum manikah dulu. Hal iko mambuek raso sanang dan bahagia pasangan pun dapek maningkek sahinggo badampak elok bagi kehidupan rumah tanggonyo kamuko. Salain itu untuak saling bacarito atas permasalahan nan dirasoan katiko basamo pun dapek saling diungkapkan katiko pasangan mamiliah marayoan ulang tahun pernikahan.


Seperti biaso, rutinitas satiok minggu pagi mangawanan amak pai ka pasa. Ambo alah yakin pasti ado-ado se yang nampak di pasa ko. Kalau ka patang mancaliak pasa yang becek dan batumpuak an sampah mambuek jajok. Kini ambo jajok mancaliak makanan busuak bantuak buah-buah dan sayua yang alah busuak di pasa ko. Memang indak di campua dek urang nan manjua tu buah-buahan busuak tu tapi di tumpuak an basamo barang busuak lainnyo. Masam bana baun nyo, jajok bana ambo mancaliak tumpuak an buah jo sayua yang busuak tu, kareno lalaik banyak juo di ateh tumpuak an makanan nan alah busuak tu.


Ado babarapo penyebab mangapa sarangga barkembang biak di dalam rumah nan mambuat rumah manjadi indak nyaman untuak ditampeki.  partamo, karano adanyo wadah nan barisi air dan indak dibuang dalam jangko waktu nan lamo sahinggo dapek dijadikan sabagai tampek untuak nyamuk barkembang biak dan melepaskan telurnyo.  kaduo,  karano adanyo saluran air nan tersumbat sahinggo sarangga takah nyamuk akan labiah mudah untuak barkembang biak di tampek tasabuik.  katigo,  area sarok nan indak terjago sahinggo akan manimbulkan bau nan indak sadang dan sarangga takah lalat beserta nyamuk akan mandakeki tampek iko.  kaampek,  adanyo bagian nan manumpuk sahinggo manciptakan ruang nan mamiliki udara nan lembab sahinggo nyamuk dapek barkembang biak labiah cepat.


Skripsi adolah tahap akhia nan harus dilakukan bagi satiok mahasiswa untuak dapek wisuda. Namun, permasalahannyo adolah seringnyo penolakan atau revisi ateh skripsi nan dibuek. Indak jarang proses pengerjaan skripsi itu payah. Bahkan babarapo mahasiswa cukuik banyak mamakan waktu untuak mangarojoan skripsi karano skripsi memang mamarluan  tanago, pikiran, dan kasiapan mental. Mancari topik baliak satalah penolakan ateh topik nan pernah diagiah sabalumnyo memang hal nan paliang manjengkelkan dalam proses pambuatan skripsi. Oleh karano itu manyiapkan bahan-bahan dan topik nan relevan adolah hal nan paralu. Marujuak dari jurnal tapicayo contoh jurnal internasional atau jurnal dalam negeri nan alah terindeks mambantu dalam mancari topik atau gambaran skripsi. Jadi, jan takuik judul skripsi ditolak samo dosen tapi barusaholah untuak mamperbaiki gambaran atau isi penelitian.


Manuruik pandapek ambo, ndak ado urang nan ndak jajok jo cirik binatang. Beda nyo hanyo ado urang nan bisa malawan raso jajoknyo ado lo urang nan ndak bisa. Tapi kalau ambo pribadi yo ndak bisa manahan raso jajok do. Paliang ndak bisa mancaliak cirik binatang tu karano manuruik ambo cirik binatang tu banyak kumannyo sahinggo bisa manimbulan panyakik ka tubuah awak. Selain itu, baun dari cirik binatang tu mangapuok baunnyo. Ndak bisa ditarimo dek iduang ambo ko do. Itu lo lah penyebabnyo ambo ndak pernah nio paliharo binatang di rumah. Apopun binatangnyo. Walaupun kecek urang kuciang tu lucu tapi tetap se nyo cirik sambarangan dan ambo ndak suko.


Katiko pacar kalian manyalingkuahi kalian ndak ado salahnyo kalau kalian basadiah bahkan berang jo mantan tu. Namonyo se manusia biaso nan punyo raso emosi. Tapi jan sampai kasadiahan kalian tu balaruik-laruik bahkan sampai mambuek kalian sakik bahkan ndak basemangat untuak iduik. Oleh karano itu, ambo nio mambagi beberapo tips nan bisa dilakukan katiko disalingkuhi pacar. Nan pertamo, manangih lah sajadi-jadinyo. Luapkan emosi kalian di hari tu. Kok nio basadiah basadiah bana lah dulu. Kalau alah salasai barulah kalian bangkik dari keterpurukan. Pai lah mancari kesibukan dan kegiatan-kegiatan positif dan produktif sahinggo hiduik kalian manjadi labiah baguno dari pado hanyo maratok i urang nan ndak paralu kalian ratok i.


Ambo alah pernah kecek an ka urang-urang tadakek ambo kalau ambo paliang ndak bisa makan talua. Nan anehnyo mereka masih juo manjadian apo nan ambo takuik an tu sabagai bahan untuak mampatakuik ambo. Contohnyo se pas ulang tahun ambo patang. Sangajo nyo mambaok an talua sabanyak antah. Nan labiah parahnyo talua tu nyo ampok an ka kapalo ambo. Ndak lamo siap tu langsuang ndak sadar apo nan tajadi. Tibo-tibo ambo alah barado di rumah se. Ruponyo ambo pingsan. Akhirnyo sado kawan nan mangarajoan maminta maaf ka ambo sadonyo. Nyo kecek an lah kalau mereka ndak manyangko ternyato ambo satakuik tu bana jo talua.


Urang nan mampunyoi bantuak fisik tatantu karano bawaan dari keturunan atau rasnyo adolah hal nan indak bisa diubah samo siapopun. Perbedaan ras nan ado di saluruah manusia di bumi iko indak manjadikan derajat sasurang akan babeda karano hak dan kewajiban antar manusia tasabuik adolah samo. Mako dari itu, perbuatan rasis adolah perbuatan nan indak manusiawi. Satiok manusia nan lahia indak bisa mamiliah dengan ras apo inyo dilahiakan. Tindakan rasisme nan tajadi di lingkungan masyarakat hanyo akan badampak buruak contohnyo papacahan dan permusuhan nan tajadi antar sasamo maupun golongan tatantu. Penyerangan sikap dan identitas adolah hal nan perlu dihindari dari kehidupan bermasyarakat. Mako dari itu, paralu untuak manghargai antar sasamo bangsa, ras, agamo,adat sahinggo taciptolah kehidupan masyarakat nan harmonis.


Ado berita anak UI maningga karano maloncek dari ateh angkot. Berdasarkan carito nan ambo tarimo nyo takuik dilarian dek supir angkot makonyo nyo mamiliah untuak maloncek dari ateh angkot. Bara lah ka sadiah urang tuonyo mandanga berita ko. Anaknyo pas pai sehat-sehat se, pas pulang alah maik se. Mako dek itulah ambo ndak pernah mambia an anak ambo pulang surang kalau hari lah malam karano manuruik pandapek ambo samakin malam tingkek kejahatan ko samakin maningkek. Kalau pun awak ndak sempat manjapuik pas saat tu juo, kecek an ka anak tu untuak manunggu di rumah kawannyo supayo dijapuik se disinan. Dengan caro mode tu akan maminimalisir kejadian-kejadian saroman ko karano keamanan anak akan labiah tajago.


Karano Project nan di agiahkan dek atasannyo indak tersalasaikan dek lisa. Inyo pun mamilih untuak mangirimkan apa nan alah inyo karajokan walaupun baru setengah. Jo hati nan bardebar-debar inyo mangetik pesan kapado Atasannyo itu dan manekan tombol kirim. Saat itu inyo langsung kepikiran untuak manjauhkan ponselnyo karano takut tibo-tibo ditelepon dek atasannyo. Indak lama kemudian Lisa mamatikan handphonenyo salamo 30 manit karano takut atasannyo akan manghubunginyo kambali. Satelah 30 manit barlalu baru Lisa manghidupkan handphonenyo dan di situ alah terlihat ado babarapo panggilan indak terjawab dari atasannyo. Saat itu Lisa manunggu kambali atasannyo manelpon dan katiko panggilan tasabuik terhubung bisa manunggu jo sabar sambil mangelus dada agar inyo siap jo kalimat nan akan dikeluarkan dek atasannyo tasabuik.


Untuang se di dunio ko masiah ado urang yang suko manolong. Ambo batarimokasiah bana jo apak-apak yang manolongan katiko oto yang ambo pakai rem nyo blong. Wakatu itu pas bana ambo nio naiak tanjakan tapi indak sampai, taruih tu manurunlah oto ambo ko dengan capek pas nio di rem indak bisa do. Takuik bana lah kan ambo katiko oto tu rem nyo blong. Bantuak jalanan pado saaik itu, lumayan rami, hari nio ka hujan jadi mananjak kendaraan harus bagantian, suaro klakson alah mamakak dek ambo ko lambek. Pas mundua oto ambo ko dan indak bisa di rem, manjariak lah ambo sajadi-jadinyo, untuang se apak-apak nan sadar langsuang barami manolongan ambo.


Basobok jo idola adolah suatu kebahagiaan surang bagi sabagian urang. Idola adolah sosok nan awak idolakan, nan awak anggap sabagai panutan, atau nan awak anggap sabagai sesorang nan hebat dan ingin awak capai. Basobok jo idola bisa maagiahan awak inspirasi dan samangaik untuak mancapai impian awak. Takadang, kto hanyo bisa mangagumi idola dari jarak jauah melalui media, bantuak TV, internet, atau majalah. Namun ado pulo masonyo awak bisa basobok jo idola awak langsuang. Jikok itu tajadi, awak pasti maraso sanang dan indak pacayo diri kalau awak batua-batua basobok jo urang nan di idolakan. Basobok jo idola bisa pulo manjadi kesempatan nan langka dan indak talupoan. Katiko basobok idola, awak pasti akan maraso sangat basamangaik dan indak saba untuak mancaritoan pengalaman awak ka urang lain.


Duo anak SD di wilayah kacamatan gunuang sindur, kabupaten bogor, mangarang carito bahwasonyo urang tu alah dicilok. Scenario itu dirancang dek urang tu untuak manghindari amarahan urang tuonyo, dek garah-garah indak pulang ka rumah siap sakolah. Kapolsek gunuang sindur, kompol birman simanullang mangatokan, pihaknyo sampek manarimo laporan bahwasonyo ado duo anak SD dicilok. Tapi satalah dilakukan panyalidikan, tarnyato itu indak benar do. Hal samacam di ateh tu dek diakibaikan babarapo alasan mangko anak tu ba buek demikian manuruik den. Yaitu antaro inyo yang emang nakal dan nio mancari parhatian urang gaeknyo atau memang urang gaeknyo mandidiknyo talalu kareh. Sahinggo hanyo hal saketek tu inyo takuik jujur ka gaeknyo.


Pamakian bahan pakaian nan rancak manjadi salah satu caro nan bisa dipakai untuak manghindari sarawa cabiak katiko wakatu-wakatu nan indak diinginkan. Mamakai sarawa nan taba atau mampunyoi elastisitas pado bahan mambuek awak labiah pacayo diri untuak mamakainyo. Indak hanyo itu, mamiliah sarawa nan cocok untuak badan dan bantuak badan indak kalah pantiang nyo dibandiangkan nio mangikuik an tren tanpa tau bahan nan nyaman dan riskan. Cocok an acara samo model pakaian nan ka dipai. Misalnyo kalau ka acara nan mambutuahkan aktivitas nan banyak manggarik jaan sakali-kali mamakai bahan pakaian nan indak elastis kalau nio pakaian dipakai taniayo badan dan baujuang hal nan mamalukan lainnyo. Mangikuik an buliah tapi harus sasuai kanyamanan nan ado.


Sabalum maningga satiok urang pasti mangalami fase sakaraik dulu. Iko hanyo tentang sabuah giliran jadi apo yang sabananyo yang harus awak takuik an katiko mancaliak sakaraik urang lain. Tapi apo boleh buat itu juo yang ambo alami katiko mancaliak langsuang nenek ambo sakariak, ambo bagitu maraso katakuik an. Pado maso sakaraik ado tahapan yang dirasoan katiko manjelang kematian. Manuruik ambo satiok urang mangalami sakaraik itu babedo-bedo. Kareno ambo mancaliak langsuang nenek ambo sakaraik, wakatu itu nenek ambo batuak-batuak taruih dan banafas kancang bana. Pado sabagaian carito urang kan ado yang angoknyo sasak, tubuah malamah dan ado yang indak mangaluaan suaro apo-apolai.


Rian emang pantas mandapekan tampek di kampus impiannyo di Institut Teknologi Bandung. Kasungguah-sungguahannyo baraja patuik di acungi jempol. Rian lolos Seleksi Mandiri ITB nan diikuikuinyo bulan Juli patang. Untuak kawan-kawan nan nio mandaftar SM ITB tahun barikuiknyo, bantuak iko caronyo : 1. Mandaftaran diri manggunoan data pribadi asli sasuai akta kalahiran, NISN, dan email nan aktif. 2. ITB akan mangiriman nomor peserta SM-ITB  jo password ka email. 3. Maisi data pribadi dan nilai rapor. 4. Malakuan pamiliahan jurusan nan diinginan. 4. Maunggah file-file penting nan diminta. 5. Malunasi biaya seleksi. Katantuannyo bisa dicaliak di bagian "Biaya Pendidikan". 6. Terakhir, malakuan finalisasi pandaftaran jo pancetakan Kartu Peserta SM ITB.


Namonnyo Malin. Pakan lalu ado pangumuman tantang nan lulus ditarimo di universitas tanamo Sumatera Barat, Universitas Negeri Padang. Malin nan ikuik mandaftaran diri masuak universitas satalah tamek kuliah, indak banyak manarok harapan gadang. Malin nan tingga di padalaman kampuang yang iduik bakasusahan, urang tuo nan alah gaek mano bisa malanjuik an sakolah tinggi. Masuak SMA sajo alah sabuah prestasi tinggi untuak Malin. Sampai akhirnyo Buk Eti, wali Kelas Malin mangumuman, Malin ditarimo di Universitas Padang dan indak cuma itu, Malin mandapek an Beasiswa sampai lulus karano kapandaian Malin dalam balajara. Hari itu, sungguah sanang hati Malin mandapek an barita inyo bisa masuak kuliah dan bisa manjadi salah satu harapan gadang urang tuonyo.


Fatimah maraso gagal dalam parlombaan kali ko, performa nyo bakurang yang mambuek inyo kalah. Fatimah sadiah karena indak bisa menggapai kemanangan dari parlombaan rananv kali ko. Namun alih-alih awak sadiah taruih dan tapuruak, ado 4 hal yang bisa awak lakuan. Patamo Jan panek untuak mancubo taruih dan baraja disela-sela itu, kaduo yakinanlah diri kalian kalau kalian tu sabananyo bisa, katigo carilah kawan seperjuangan tarakhir pasrah tantu awak harus ikhlas dan berserah diri untuak kemajuan kedepannyo. Keterpurukan awak akan teratasi jo langkah-langkah diateh. Kasadiahan awak jan sampai mambuek lamah awak untuk kamanangan barikuiknyo. Fatimah akan salalu bausaaho katiko kegagalan manghampirii hiduiknyo.


Katiko alah mampunyoi tiket untuak pai ka tampek tujuan tapi ado kendala nan mambuek tatingga pesawat. Iko adolah hal nan mambuek rancano nan alah disusun dapek barantakan. Alah tatingga pesawat, tiket pun hanguih sahinggo pitih nan dikaluakan untuak mambali tiket pun indak dapek dibaliakan dan otomatis akan rugi bagi nan alah mambali tiket. Mampasiapkan barang-barang nan dibaok babarapo jam sabalum pai sahinggo indak mandasak dan indak takaja jo waktu. Salain itu, mampasiapkan dokumen administrasi dan identitas diri pun paralu dipastian alah tabaok dan disiapkan tapisah agar katiko nio cek-in indak maabihan banyak waktu. Jan sampai kejadian tatingga pesawat karano kelalaian surang tajadi karano hal itu dapek marugikan diri surang.


Maria takajuik katiko mandapek an hadiah dari yang ikuik an di Instagram. Maria ko mandapek an hadiah dana kaget, jadi kini pitih nyo batambuah. Kapatang tu memang inyo maaikuik an kuis di instagram cuman nadia indak tapikia kalau tanyato bisa mandapek an dana kaget ko. Takajuik bana nadia kareno baru kali ko nyo mandapek an hadiah bantuak dana kaget kayak ko. Apo nan inyo lakukan kapatang, tanyato mandapek hasil. Mangko dari itu, katiko ado kesempatan untuak mancubo atau maikuik an sesuatu cubolah untuak ikuik an juo dan badoa. Soalnyo kalau razaki yo indak bakal kama. Awak maikuik an kuis tu juo ndak ado rugi nyo.


Serangga nan paliang di takuti sampai kini Wilda adolah kecoa. Wilda takuik jo kecoa dan trauma juo dulu waktu ketek pernah dimasuak i kecoa baju inyo. Waktu ketek kecoa tu masuak ka baju wilda ndak tau dek gara-gara apo. Gali bana rasonyo dilapehan sadoalah baju wilda untuak mambuang kecoa nan masuak ka baju. Sampai kini inyo masih takuik jo kecoa. Manuruik wilda urang nan takuik jo sesuatu tu wajar se apolai inyo cewek, jadi jan mamakso urang nan takuik jo sesuatu untuak barani langsuang. Banyak urang nan mangecek an balabiahan padohal itu cuman binatang ketek tapi bagi wilda itu hal yang ditakuik an inyo. Jadi indak bisa disamoan sadoalah urang.


Satiok urang pasti sanang bisa mandapekkan suatu penghargaan salamo hiduiknyo. Penghargaan tu bisa karano prestasi akademik, prestasi non akademik, ataupun kegiatan-kegiatan sosial nan awak karajoan. Indak hanyo diri awak surang nan maraso sanang, urang tuo jo keluarga pun pasti akan marasoan sanangnyo dan bangga pulo. Tapi dibaliak kasadoalah nyo, nan pantiang adolah kejujuran di baliak itu sadonyo. Apokah penghargaan nan awak tarimo adolah hasil jerih payah awak nan awak dapekan makakai caro nan jujur atau nan curang. Satinggi dan sarancak apopun penghargaan nan awak tarimo, jikok indak jujur dalam mandapekkannyo, mako itu adolah hal nan percuma sajo. banyak urang nan indak paduli ka proses nyo dan hanyo mancaliak hasil. Tapi manuruik ambo, proses pun punyo andil pantiang tahadok apo nan awak dapekkan.


Parasaan malu nan ditarimo katiko digalak an katiko di muko kelas akan mambakeh sampai gadang. Misalnyo digalak an karano indak manjawek, salah atas jawaban nan dibarikan atau sasuatu nan remeh. Kalau anak dapek perlakuan digalak an di muko kelas biasonyo akan di larai dek gurunyo, tapi ado pulo guru pun ikuik manggalak an. Manggalak an urang nan ado di muko umum samo bantuak maagiah sasuatu hal nan manyakik an kapado urang tasabuik, tapi nan manggalak an indak marasokan efeknyo. Mungkin nan manggalak an akan maraso kalau itu hanyo sakadar sasuatu nan lucu dan indak ado efeknyo untuak dirinyo surang ataupun urang nan inyo galak an. Banyak hal-hal nan dapek diagiah pangartian labiah ka urang nan kurang mampashatikan etika bantuak itu.


Rem acok pulo manjadi pamicu utamo banyaknyo kacalakaan nan tajadi di jalanan. Ado banyak nan mambuek fungsi rem ko capek ilang. Salah cieknyo rem ko bisa blong kalau acok bana di gunoan untuak turunan. Katiko ma rem hanyo manggunoan rem muko atau rem balakang sajo. Salain iko kampas rem nan abih bisa, rem auih atau rem paneh bisa pulo mambuek rem blong. Katiko awa sedang jalan jo kendaraan dan tibo-tibo rem onda atau oto blong, hal iko bisa mambuek awak panic dan takuik. Apo lagi kalau kondisinyo sadang di panurunan atau di pandakian ataupun di tangah jalan nan ramai. Hal iko bisa sajo mambuek awak kacelakaan. Tantunyo ado hal nan bisa awak lakuan untuak mangurangi rasiko kacalakaan, yaitu jo maantisipasi rem blong. Awak bisa mancek sacaro rutin kaadaan rem awak dan mangganti katiko paralu di ganti.


Feni baru siap malahian 2 minggu nan lalu. Inyo emang akhir-akhir ko sibuak maurus persalinan dan anak nan baru lahia. Maklum iko anak inyo nan patamo jadi Feni alun punyo banyak pangalaman dalam mangurus anak. Sakin sibuaknyo, inyo jadi kurang bisa malayani suaminyo. Suami Feni nampak baik-baik se dan ikuik manolong mangurus anak walaupun jarang bana dek harus karajo. Suatu hari HP suami Feni ko tatingga di rumah waktu Suaminyo pai kalua untuak bali makanan. Tiba-tiba HP suami Feni bunyi notifikasi. Dek suaronyo lumayan acok tadanga, Feni penasaran sia nan mangirim pasan sabanyak tu ka suaminyo. Kironyo nan inyo liek adolah notifikasi dari padusi. Sakatiko perasaan Feni bacampua aduak. Darahnyo tibo-tibo naiak dan nafasnyo jadi capek. Rasonyo inyo nio berang ka suaminyo tapi inyo masih mancubo untuak bapikia jernih kalo nan mangirim pasan ka suaminyo itu bukan sia-sia.


Salah satu pengalaman nan paliang manyadiahan dalam hiduik ambo adolah katiko ndak ditarimo di kampus nan ambo idam-idamkan. Katiko pengumuman kelulusan dan tau ambo ndak lulus sakatiko pancaliak an ambo langsuang ndak fokus, pikiran malayang, langik raso ka runtuah, angok taraso barek, hati taraso panuah, raso ado sesuatu sadang tatahan di dalam tubuah nan ndak bisa dikaluaan. Ndak taraso aia mato alah balinang di pipi mambasahi banta nan jadi aleh kapalo. Kiro-kiro mode tu lah gambaran situasi nan tajadi katiko itu. Memang titik tarandah dalam hiduik ambo saat itu. Perasaan gagal dan ndak bisa buek bangga kaduo urang tuo mahantui samanjak hari tu.


Patang ko ndak sangajo ambo manjawek kecek urang tuo pas nyo sadang berang. Awalnyo ambo anok se pas diberangan cuma ndak tau apo nan marasuaki panuah se raso hati sahingo apo nan dikecek an dek urang tuo ko ambo bantah. Malah saat itu ambo maninggikan nada suaro ambo sahinggo mambuek amak ambo takajuik. Ndak pernah-pernahnyo ambo babuek saroman iko ka amak. Sabalumnyo diantaro ambo badunsanak ambo lah nan jadi kebanggan dek amak kapado saudara-saudara ambo nan lain karano ambo ndak pernah malawan ka urang tuo sarupo saudara-saudara ambo nan lain. Manyasa bana ambo siap tu. Walaupun alah minta maaf sampai kini masih takana-kana juo akan kesalahan nan ambo pabuek ka amak wakatu itu.


Maratok adolah salah satu ekspresi untuak raso sadiah karno ditingga maningga urang dakek misalnyo keluarga. Maratoki urang nan maningga alah manjadi budaya di daerah-daerah tatantu. Di Papua, khususnyo masyarakat Sentani ratokan tu disabuik remahili. Di maso lalu, katiko ado kajadian nan sadiah, masyarakat Sentani, Papua malakuan remahili sabagai ekspresi raso sadiahnyo. Mereka manangih sambia mangecek dan manggarakan tangan ka ateh ka bawah. Kato-kato nan disampaian biasonyo baisi ungkapan kasadiahan, penyesalan atau pangaduan ka Tuhan. Di Toraja, Sulawesi Selatan, ratokan ko disabuik kadong badong. Kadong badong digunoan untuak mairingi upacaro kamatian seseorang. Kato-kato nan diucapan sambia manangih itu barisi kanangan atau riwayaik iduik urang nan alah maningga itu.


Meski kantuik bahubuangan jo kotoran badan, komunitas aproctophilia paliang banci disamo-samokan jo coprophilia alias fetish kotoran manusia. Terapis sek dan hubuangan Sarah Berry manjalehan, kantuik bisa manjadi preferensi seksual sasaurang karano adonyo pangalaman buruak nan manimbuakan raso malu atau reaksi negatif lain. Hal iko disepakati dek duo laki-laki nan mamiliki fetish kantuik. Jason pernah bakhayal main basamo Pumbaa, karakter nan suko kantuik dalam animasi The Lion King, katiko masih anam tahun. Laki-laki hetero asal Amerika Serikat itu gali jo kantuik samasonyo ketek, tapi kaduo urang tuonyo basikap sabaliaknyo. "Mangucapkan 'kantuik' sajo indak buliah. Mungkin dari situ ambo maraso kantuik tabu dan dilarang".


Mancaliak mahasiswa baru nan manggunoan almamater kuniang maingek an ambo ka momen katiko ambo manunggu-nunggu pengumuman hasil SNMPTN Undangan di rumah basamo jo keluarga. Kebetulan pengumuman wakatu itu hari Sabtu pagi. Jadi pas bana keluarga sadang bakumpua di ruang tamu. Kami sakaluarga samo-samo mananti pukua 10.00 nan taraso labiah lamo dari biasonyo. Taingek bana dek ambo katiko alah jam 10.00 ambo langsuang buka laptop dan buka akun ambo di link pengumuman SNMPTN Undangan. Katiko log in betapa bahagianyo ambo mancaliak kaliamat Selamat Anda Berhasil bawarna hijau. Disitu tatulis ambo berhasil menjadi peserta nan lulus SNMPTN Undangan di Universitas nomor 1 di Indonesia. Langsuang maucap alhamdulillah dan pakiak ko ndak tatahan sahinggo keluarga pun tanpa batanyo langsuang mamaluak dan maucapan selamat.


Kalau di caliak-caliak kini banyak urang nan mambuek video-video prank di Youtube. Tapi ndak heran karano dengan video-video mode itu se mereka bisa mandapek an pitih dengan nominal ndak saketek. Bahkan dengan video-video tu mereka bisa dikenal dek urang banyak. Ndak saketek lo dari mereka nan akhirnyo manjadi artis. Daripado kalian manuang-manuang se di rumah mending kalian buek lo konten-konten mode iko. Siapa tau kalian bisa viral dan bisa mandapek an pundi-pundi kepeng dari video nan kalian buek. Jan ditunda-tunda juo. Kalau ndak bagerak ndak tau awak ba a hasil nan akan awak peroleh. Samangaik untuak mamulai yo kawan-kawan. Semoga sukses!


Adiak ambo nan ketek harus malakuan operasi. Adiak ambo takuik bana katiko nio di operasi. Pamahaman anak jo urang gadang babedo, banyak patanyoan dan kacamehan yang dilontarkan dek anak ketek. Ambo mancaliak bana katakuik an dari rauik wajah adiak ambo, banyak patanyoan yang inyo tanyo. Untuak kalian nan adiaknyo atau anaknyo yang samo bantuak adiak ambo harus malakuan operasi. Agiah lah kato-kato dengan langkah sabagai barikuik untuak mananangkannyo. Patamo kecek an kalau operasi ko bukan hukuman, kaduo operasi indak samanakuik an itu, katigo salamo operasi awak akan lalok dan indak maraso sakik, siap tu kalau alah operasi pasti sakik yang timbua dulu indak ado lai.


Raso takuik dan cameh nan kalian rasokan di saat pertamo kali masuak karajo tu adolah hal nan wajar dirasokan dek sado urang. Cuma nan manjadi masalah adolah katiko raso cameh dan katakuik an kalian tu talampau balabiahan sahinggo manimbulkan raso ndak pacayo diri. Kalian akan ma anggap baso diri kalian nan paliang ketek di antaro karyawan lainnyo. Padohal alun tantu kenyataannyo sarupo itu. Pacayolah basonyo samakin capek kalian mahadok i dan ma atasi raso takuik mako makin capek lo kalian bisa ba adaptasi jo tampek karajo baru kalian. Cukuik bapikiran positif se mako sadonyo akan bajalan lancar dan sasuai dengan apo nan kalian harok an.


Nan mambuek sanang dalam pernikahan adolah wak ndak akan maraso kesepian lai. Di saat wak menikah jo urang lain maka wak akan hiduik basamo jo inyo sataruihnyo, bahkan sampai wak maningga. Raso kesepian menjadi hilang dek tau wak punyo seseorang nan akan ado salalu untuak awak. Dibandiang saat wak masih surang, wak pasti acok maraso kalau ndak punyo urang lain nan bisa wak andalkan. Mungkin waktu wak masih hiduik surang, satiok malam wak bisa maraso sadiah dek kesepian. Tapi karno menikah, kini wak ndak surang lai tingga, kalau wak manunggu di rumah wak akan maraso ado nan ka pulang ka awak, dan kalau wak pulang ka rumah wak akan maraso akan ado nan nanunggu di rumah. Wak maraso labiah tanang dan sanang dek punyo sosok untuak saliang basanda.


Ado urang yang suko mamaliharo binatang paliharoan kek kuciang, anjiang, marmot, kelinci dan sabagainyo. Tapi inyo jijik maliek dan mamacik cirik binatang paliharoanyo tu. Alasanyo bukan karano jijik dek cirik jo baunyo, tapi karano dek kuman dan bakteri yang ado di cirik tu. Nah aden lai saran untuak urang yang mode tu. Patamo, jan tunda untuak mambarasihan cirik tu, karano semakin wak tunda, semakin banyak menyebar bakterinyo, baik di tampek cirik tu maupun ka udaro, kaduo, semprot cairan pambarasiah ka bagian yang takanai cirik. Katigo, satelah disemprot jo cairan pambarasiah atau sabun, siap tu semprot samo cairan panghilang virus atau kuman, atau cairan anti bakteri, dan langkah tarakhia jamua di bawah sinar matahari.


Lisa saat itu sadang mamakai baju putih serta celana nan bawarna terang. Saat itu Lisa mangunjungi salah ciek masjid di mano inyo akan melaksanakan sholat. Namun baru inyo akan masuk masjid tibo-tibo ado ibu-ibu nan mamper ingekkannyo untuak indak masuk masjid karano ado barcak merah nan terlihat di bagian belakang celananyo. Mandanga itu bisa langsung mangecek keadaan belakang celananyo dan benar sajo bahwa inyo manstruasi dan tembus. Saat itu keadaan masjid sangek ramai sahinggo bisa maraso sangek malu dan jo capek inyo manutuik bagian belakang celananyo jo tas nan sadang inyo sandang. Lisa barjalan agak capek sahinggo inyo dapek manghindari perhatian urang-urang karano gelagatnyo nan aneh. Inyo langsung pai ka toilet untuak mangecek keadaan celananyo dan manutuikinyo jo cardigan nan inyo punyo.


Heran jo muda-mudi nan bagoncengan sambia bapaluak-paluak jo honda di jalanan. Apo ndak takuik doso. Sedangkan lai rami urang lai mode itu. Apo lai kok baduo se. Antah apo lah nan tajadi. Wallahualam. Katiko ditegur malah berang dan maanggap awak ikuik campua hiduiknyo. Anak mudo nan mode ko yang harusnyo diajaan dek urang gaeknyo kalau apo nan nyo lakukan tu salah. Malu bana ambo mancaliak generasi mudo nan sarupo iko. Ka jadi apo nagari awak ko. Generasi nan diharok an manjadi urang nan sukses dan takuik akan tuhannyo malah manggarasau mode itu. Ba andak ka banyak juo bancano di kota ko.


Hari ko adolah hari karajo. Ndak ado nan spesial. Dek mama jo papa bakarajo duo-duonyo jadi alah manjadi hal nan biaso kalau ambo tingga surang di rumah. Tapi ado nan babeda dari hari biasonyo. Biasonyo kok ditingga surang di rumah dek mama papa ndak ado raso takuik samo sakali. Tapi antah ba a dari tadi bulu kuduak ambo maramang sadonyo. Kalua dari kamar se takuik. Mungkin dek pangaruah tadi ado bunyi-bunyi urang sadang mancuci piriang di dapua. Tapi pas ambo liek ndak ado baurang samo sakali. Pasti itu setan nan mancubo manggaduah ambo karano di rumah tu cuma ado ambo surang. Ndak ado nan lain.


Terkadang kita waspada tahadok urang nan sadang di belakang nan taus saja mangikuti langkah kita. Namun,  indak selalu urang nan sadang di belakang kita dan mamiliki jalur nan sama sadang mangikuti tapi bisa saja inyo mamang manempuh jalur nan sama jo kita. Maka dari itu ado beberapa cara untuak mangenali apakah urang tasabuik penguntit atau tidak. Partamo,  katiko sadang barjalan maka barhenti sejenak dan melakuan sesuatu dan lihat urang nan di belakang apakah akan manyalip keberadaan kita atau mereka ikut barhenti. Jika mereka barhenti maka kita haruih maningkatkan rasa waspada karano bisa saja urang tasabuik marupokan  penguntit. Kaduo,  barjalanlah ka arah nan barlawanan dari tujuan kita dan mancaliak apakah inyo juga mangikuti atau tidak. Katigo,  kambali ka jalan sebelumnyo karano jika mereka manguntit maka mereka pasti juga akan barlawanan namun jika urang tasabuik mamiliki rute nan sama maka inyo indak akan mangikuti barbalik arah.


Kini apo-apo tasingguang. Apo se lah masalahnyo terutamo nan bahubuangan jo SARA. Salah saketek se urang mangecek tasingguang. Ndak main-maian banyak juo nan dek gara-gara tasingguang ko langsuang mangkasusan lapor ka polisi. Ambo raso iko ado baiak nyo tapi ado lo kurang baiak nyo. Baiak nyo adolah maagiah eek jera kapado pelaku. Nan ndak baiak nyo adolah menimbulkan pacakak an antaro satu samo lain. Cubo lah kalau ado masalah disalasaian sacaro kekeluargaan dulu. Ma tau nan babuek ko sadang khilaf. Kalau secaro kekeluargaan ndak juo bisa barulah tampuah caro hukum lai. Awak kok dapek di Indonesia ko hiduik bisa saliang badampiangan walaupun dengan SARA nan babeda-beda.


Sapulang balanjo dari pasa, Lisa baranti sabanta ka kadai kawannyo untuak maantaan titipan. Salamo Lisa dikadai, inyo lupo untuak mambaok handphone nan talatak di saku-saku motornyo. Motor nan talatak di tapi jalan itu pun indak dalam pantauan Lisa. Sampailah kejadian itu tajadi yaitu Lisa nan baru manyadari kalau inyo maninggaan handphonenyo di motor. Langsuang bagageh manuju motor dan panik katiko handphone nan saharusnyo ado di motornyo kini hilang antar kamano. Lisa nan panik itupun langsuang manggaledah isi kantong baliannyo dari pasa dan jok motor. Indak nampak keberadaan hape tu mambuek lisa samakin panik katiko inyo sadar didalam case hape ado KTP nan inyo selipkan. Mancubo manelpon mamakai handphone kawannyo akhianyo Lisa lega katiko handphonenyo sadang dipacik dek anak umua 5 tahun nan sadang bamain indak jauh dari lokasi Lisa kini.


Akhir sasuatu bisa jadi awal sasuatu nan lain pulo. Mungkin karajo wak nan sabalunnyo kini alah barakhir dek PHK, tapi bisa jadi iko adalah awal untuak karajo atau usaho nan lain. Katiko alah sudah malewati kajadian nan kurang manyanangan, wak bisa mamulai untuak marancanoan apo se nan nio wak lakuan. Cubo tulih apo se nan nio wak lakuan, hal-hal nan nio dicapai, dan harapan untuak maso depan. Misalnyo dulu wak punyo kainginan untuak malanjuikan pendidikan, tapi karno karajo wak mamiliah untuak fokus karajo dulu. Kini wak bisa fokus untuak manggapai beasiswa S2 di lua nagari. Raso sadiah dan kecewa karno marasoan akhir sasuatu bisa wak jadian motivasi untuak mamulai hal lain.


Betapa takajuiknyo ambo mancaliak adiak ambo nan baru pulang mangaji dari masajik balari-lari sambia manangih-nangih mode urang katakuik an di kaja setan. Dek nyo lah sasok angok ambo langsuang ka dapua saat tu juo untuak maambiak an nyo minum. Setelah itu barulah ambo tanyo dek a. Ruponyo adiak ambo kanai kaja dek anjiang sabalah rumah. Memang tetangga sabalah ambo ko hobi mamaliharo anjiang cuma biasonyo anjiangnyo ko nyo kabek, tapi antah apo nan tajadi saat itu anjiangnyo bisa lapeh dari laman rumahnyo. Untuang jarak dari rumah ambo ka rumah tetangga ko ndak jauah sahinggo adiak ambo bisa langsuang masuak ka dalam rumah pas baru bana dikaja dek anjiang, kalau ndak mungkin alah kanai gigik adiak ambo.


Sepupu den banamo Redho alah katigo kalinyo mancubo maulang SBMPTN untuak bausaho mandapekan jurusan nan diincarnyo di Kedokteran Gigi Universitas Andalas, Padang. Tahun 2022 ko adolah tahun terakhirnyo mancubo, karano alah tabateh umua pulo. Inyo sangaiklah gigiah untuak mancapai kainginannyo. Sepupu den nan sabalumnyo basakolah di SMA N 1 Bukittinggi tu tamasuak murid nan baprestasi dan acok ikuik kagiatan lomba sampai ka tingkek provinsi. Salain itu, inyo gigiah pulo untuak maikuikan kelas-kelas dilua jam sakolah, bantuak les persiapan SBMPTN, les bahasa inggris, dan lainnyo. Aden basyukur bana, karano di bulan Juli saaik pangumuman SBMPTN lalu, akhianyo sepupu den ditarimo di pilihan partamo sasuai kainginannyo di jurusan Kedokteran Gigi, Universitas Andalas, Padang.


Walaupun konsumsi makanan basi indak salalu manyababkan gangguan kasehatan, karacunan makanan basi bisa tajadi jikok mangonsumsi makanan nan takontaminasi patogen. Patogen nan manginfeksi makanan dapek disababkan dek bakteri, virus dan parasit. Gajalo karacunan makanan basi nan paliang umum adolah sakik paruik, kram paruik, damam, diare, mual jo muntah. Gajalo ko dapek timbua katiko mangonsumsi nan takontaminasi patogen misalnyo katiko karacunan susu basi. Untuak kondisi nan parah, karacunan makanan dapek manyababkan dahidrasi karano banyaknyo nutrisi dan cairan nan tabuang. Salain organ pancernaan, karacunaan makanan basi dapek pulo manginfeksi dan manimbuakan dampak buruak pado organ badan nan lain. Gajalo nan timbua tagantuang bagian organ nan tainfeksi.


Kasus di Ponorogo nan dialami samo banyak pelajar SMP nan rato-rato barumua 16 tahun kabawah iko mambuek banyak dokter khawatir samo kesehatan janin dan amaknyo. Karano diumua nan alum matang untuak mangalami kehamilan akan barisiko tinggi untuak kaduonyo. Manuruik penelitian, hamil diusia nan paling dianjuran untuak manganduang yaitu diumua 20 tahunan. Karano diumua sagiko, ketahanan rahim masih kuek dan subur. Penelitian manunjuakan tingkek kesuburan nan tinggi dan kualitas sel talua nan dihasilkan katiko umua 20 tahunan adolah maso nan paliang baik. Mako dari itu, rencanokanlah kehamilan diusia nan alah matang sahinggo bisa maminimalisir risiko-risiko nan dapek tajadi samo janin maupun calon ibu.


Hadiah nan ditarimo Nadia dari Andi katiko mereka marayoan hari Valentine pun kini alah mulai dibuka. Hadiah nan dibaok samo Andi yaitu buket bungo nan dihiasi samo bungo mawar asli sabanyak 40 tangkai nan dibungkuih samo karateh khusus untuak buket bawarna silver dengan lapisan warna ameh . Dan hadiah lainnyo nan barupo kado. Kado nan dibungkuih samo kotak babantuak love dan dihiasi samo pita merah tasabuik manambah kesan romantisnyo. Diisi dengan tigo coklat nan baukuran 20 cm iko adolah makanan nan disukoinyo. Nadia nan indak manyangko kalau pacarnyo bakal saromantis iko maambiak foto hadiah nan inyo dapek hari itu. Bunyo mawar nan diagiah Andi itupun dilatakan didalam vas bungo nan alah diisi aia agar bungo tasabuik dapek batahan lamo.


Berang tu memang kondisi nan umum yang bisa dirasoan jo sadoalah urang, tapi indak lo harus manjadi urang yang pamberang bana apolai kalau berang nyo indak jaleh. Kawan ambo kan bak itu kapatang pas di masajik, tibo-tibo se inyo berang padohal ambo cuman manyapo inyo se. Ambo nio lo berang tapi kan ndak lamak se sadang di masajik, jadilah ambo bausaho untuak indak tersulut emosi juo. Caro ambo mahadapi urang bantuak iko yo cuman antok dan dangaan se, taruih tu tetap tenang dan bausaho bijak, katigo ambo pagarahan inyo baliak, dan ambo agiah ceramah saketek kan. Kalian pasti kesal kalau ado urang nan berang-berang ndak jaleh apolai kalau pas itu awak ceria bana.


Satiok pertemuan pasti ado papisahan, jadi pasti sadoalah urang marasoan nyo. Bantuak ambo waktu itu sadiah dek gara-gara harus bapisah jo kawan ambo yang harus pindah kalua negeri, ambo indak tau lai kapan inyo akan pulang kasiko. Beberapa hari ambo masiah  ndak bisa manarimo keadaan tu tapi semakin hari ambo samakin ikhlas dan mangarari. Langkah nan ambo lakuan untuak indak taruih basadiah. Patamo ambo luapkan apo nan ambo raso jadi ndak  pernah ambo tahan-tahan, kaduo ambo mancubk untuak istirahat dan manangkan pikiran, berpikir positif untuak kadepannto tarakhir ambo cari kegiatan nan mambuek ambo indak taruih taingek jo kawan ambo nan pindah kalua negeri tu.


Sacaro naluriah manusia salalu mancubo untuak kabur dari hal nan mambuek nyo ndak nyaman. Banyak urang nan hiduik surang, mancubo lari dari kesepian dengan mangalihannyo jo lalok saharian, manonton, atau bakarajo. Tapi manyibukan diri tanpa manarimo kalau diri wak emang kesepian ndak akan jadi solusi jangka panjang. Raso hampa dan kesepian malah akan samakin taraso kalau wak manyanggah. Salah satu studi oleh Ami Rokach manyabuik bahwa manarimo dan refleksi diri marupakan salah satu cara untuak maubah dampak negatif kasepian manjadi sasuatu nan labiah positif. Untuak nan masih suko manyanggah kalau dirinyo kesepian, cubolah mamulai untuak manrimo perasaan wak surang, tu refleksikan agar tau a solusi nan tapek untuak mahilangan raso sadiah dek kesepian.


Jenis pembullyan sangek banyak nan tajadi di lingkungan masyarakat saat iko contohnyo takah pembulian nan dilakuan melalui perkataan sacaro langsung maupun di media sosial. Selain itu juga jenis pembulian Yang parah takah manyakiti fisik iko marupokan tindakan nan haruih ditangani sacaro ketat. Korban pembullyan sacaro fisik iko biasonyo mereka indak dapek melawan sahinggo mereka hanyo inyo manerima amukan dan tindakan kasar dari para pembully. Takah pembulian nan pernah dilakuan dalam pemberitaan akhir-akhir iko di ma korban tasabuik dipukul sampai inyo masuak rumah sakit. Korban nan mamiliki fisik nan lemah dipukuli taus manerus sahinggo inyo manjadi sangek lemah dan takut untuak melaporkannyo kapado urang tuo karano inyo takut untuak barurusan jo para pembully itu lagi. Maka dari itu kasus pembullyan iko mamang haruih ditangani sacaro tepat agar indak tajadi lagi pada urang lain.


Ambo punyo kawan yang panakuik bana dan inyo indak jo suko mancaliak film-film hantu. Suato katiko inyo sadang indak manga-manga, bagolek-golek se di kasua. Tibonyo ado yang liwaik rasonyo dimuko inyo malinteh. Walaupun hanyo malinteh se tapi rasonyo tu nyato bana. Bantuak tacaliaklah sosok makhluk haluih tu. Takuik bana kawan ambo ko sampai-sampai inyo minta kawanan ka ambo. Lalok dikawanan nio ka jamban minta kawanan, pai kama se pado saaik itu inyo minta kawanan. Manuruik ambo wajar se urang takuik katiko mancaliak hantu, yang indak buliah kalau awak talalu balabiahan sahinggo labiah takuik ka hantu daripado Allah. Untuang se kawan ambo ko lai mangarati, bisuaknyo alah elok loh baliak inyo.


Ambo taingek kejadian di saat marayoan acara tahun baru basamo jo kawan-kawan kampus. Jadi waktu itu kami pai ka salah satu restoran nan ado di Jakarta dengan pemandangan langsuang ka lauik lapeh. Di restoran tu manyadioan banyak makanan olahan seafood dan minuman-minuman mulai dari minuman biaso sampai minuman kareh. Dek kawan-kawan ambo ko penasaran ba a raso minuman ba alkhohol mako dipasan lah bir bintang saboto untuak diminum basamo-samo. Awalnyo ambo takuik untuak maminumnyo karano ambo tau basonyo kalau maminum minuman beralkhohol tu mako sambayang awak ndak akan ditarimo salamo 40 hari. Tapi dek tapangaruah kawan-kawan akhirnyo ambo cubo juo. Kini ambo manyasa bana. Ambo tau ambo alah babuek doso nan sangaik ndak disukoi Allah. Akhirnyo ambo bae solat taubat. Caro untuak mangarajoan solat taubat adolah bawudhuak, abis tu baco niat untuak solat taubat, kalau alah salasai baco doa solat taubat. Setelah itu barulah karajoan solat 2 rakaat sarupo biaso. Terakhir setelah salam jan lupo baco istighfar sabanyak 100 kali sambia maakui kesalahan nan alah awak lakukan kapado Allah. Mudah-mudahan taubat awak ditarimo dek Allah S.W.T


Salah satu hal unik nan dilakukan dek pemerintah adolah apo nan dilakukan dek Pemerintah Kota Solok ko. Untuak maapresiasi kapatuahan warga mambayia pajak bumi dan bangunan perdesaaan dan perkotaan, Pemko Solok maadoan undian bahadiah sapeda hinggo umroh. Mairik undian itu balangsuang di Istiqlal Park, Kota Solok. Banyak hadiah nan ditawarkan, dan tasadio bagi warga nan baruntuang. Ado pulo hadiah dari bank nagari. Acara dihadiri langsuang dek Wali Kota Solok. Pemerintah baharok dengan adonyo program jo dukuangan dari babagai pihak sarato diadokannyo undian bahadiah ko akan maagiah samangaik dan motivasi untuak wajib pajak untuak mambayia PBB tapek waktu. Salain itu bisa pulo manumbuahan raso kapadulian akan pantiangnyo mambayia PBB bagi pembangunan Kota Solok.


Sarawa biasonyo manjadi salah ciek benda nan mudah bana rusak, antah kok itu cabiak, puda atau sagalo macamnyo. Latak sarawa nan talatak dibawah yaitu dibagian badan nan masuak salah satu bagian nan banyak aktif mambuek sarawa manjadi korban acok cabiak. Sarawa cabiak biasonyo bisa sajo tajadi dek awak talalu banyak bagarak. Dimano garak nan talalu banyak ko mambuek sarawa lamo kalamoan manjadi maranggang nan pado akhianyo nio indak nio tapaso cabiak. Katiko sarawa cabiak parasaan malu ko sakatiko lansuang timbua apo lai kalau kondisi awak sadang adoh ditampek umum, tampek nan banyak urangnyo. Dimano siapo sajo dapek mancaliak jo mangomentari awak.


Urang tuo ambo maajaan dari ketek untuak hiduik sederhana. Jan boros dan harus punyo tabungan. Itulah nan mambuek ambo bisa seperti iko kini. Ambo bisa mambali rumah walaupun rumah nan sederahan tanpa kredit di usia mudo. Itu adolah hasil manabuang ambo salamo bakarajo 10 tahun. Punyo kepuasan sendiri katiko mambali barang dari hasil usaho surang. Manabuang saketek demi saketek untuak mambali apo nan di nio. Selain hati nan sanang, jiko sesuatu awak dapek an dari hasil jariah payah awak surang mako awak akan labiah maharagoi barang tu karano awak tau sabara payah dan banyaknyo pengorbanan awak mandapekannyo. Manabuang ibarat manggadangkan pohon dan katiko wakatunyo tibo bisa awak patiak dan manikmatinyo.


Katiko ketek ambo pernah dikaja dek anjiang. Kajadian itu ambo alami di kampuang saat sadang liburan. Kaluarga ambo di kampuang memang mamaliharo anjiang untuak dibawo baburu babi. Caritonyo katiko itu ambo sadang main di halaman rumah ambo. Kamudian ambo pun iseng maledek anjiang paliharaan dunsanak ambo. Tarnyato anjiang itu indak dikabek sahinggo akhianyo ambo dikaja. Ambo dikaja cukuik jauah katiko itu. Kiro-kiro ambo balari dari rumah ambo nan talatak di kaki punggung sampai ka ujuang sawah nan ado di bawah rumah ambo. Baruntuang ambo ditoloang dek dunsanak ambo. Ambo sangaik katakutan katiko itu dan ambo indak baranti manangih saat baliak ka rumah.


Kalian pasti nio kan dapek hadiah dari manang undian, kadang malah hadiah nan awak dapek an labiah gadang harago nyo lai dari gaji awak salamo sabulan. Tantulah kok ado kesempatan urang nio mancoba maikuik an undian, tapi kadang kalau alah bosan ndak manang-manang langsuang lah inyo panek dan ndak nio barusaho lai. Ambo alah pernah dapek hadiah dari manang undian, manang dapek kipeh angin, kulkas,sapeda dan peralatan dapua. Mangko dari itu ambo nio maajak urang nan manjadi pajuang ikuik undian untuak basaba dan ikhlas, karena ikuik ko kan ndak paralu biaya do jadi awak indak lo rugi-rugi bana. Ikuik an se lah nio manang ndak manang awak indak dirugikan asal jan mambuang waktu awak kalau di sela waktu dan ado kesempatan untuak apo manolak.


Perbedaan perlakuan antaro urang nan mampunyoi latar belakang rancak dan indak adolah hal nan banyak tajadi di lingkungan masyarakat contohnyo di sakola. Perbedaan nan ado didalam lingkungan sakola alah biaso tajadi. Perbedaan ekonomi, kekuasaan keluarga atau namo keluarga  dan sabagainyo biasonyo akan cukuik ketara. Hal iko banyak tajadi katiko anak kapalo sakolah dan anak buruh biaso nan sakola di tampek nan samo. Perbedaan nan didapek pun babeda walaupun inyp mampunyoi kesalahan nan samo. Panyampaian dalam maagiah peringatan pun babeda. Diskriminasi nan cukuik marak tajadi didalam lingkungan sakola iko saharusnyo dapek dihilangkan karano derajat sado murid disakola adolah samo walaupun mereka barasal dari latar belakang nan babeda.


Den dulu penah pindah rumah ka kampuang ayah den. rumahnyo tu dakek pasa, batingkek, punyo tigo kamar. Di Lantai satu tu lai kadai, lai kamar ciek, dapua ciek, tu lantai 2 lai kamar duo buah. Dek waktu tu den masih ketek, masih SD dan anak satu-satunyo, kami tingga di kamar yang lantai satu, lantai duo jarang kami pakai. Nah pas baru tibo di rumah tu, wess barabu, banyak laba-laba, banyak kumbang-kumbang ketek, samuaik hitam lai juo. Cuma kalau dibandiangan samo lantai duo, labiah kotor lantai duo lai. Sado jenis macam sarangga situ, lai gai bangkai cicak, tapi di rumah tu ndak lai kecoak do. Rumah tu lah lamo ndak batinggaan, mungkin lai 10 tahun, dan mambarasiahannyo sebelum kaluarga den tingga cuma sakali satahun, mangkonyo bak itu keadaan rumah tu. Tapi setelah di barasiahan ibu jo ayah den, dan den bantu setek-setek walaupun jijik, alhamdulillah barasiah dan bisa ditampekan.


Saat itu hari masih sanjo dan lalu lintas masih cukuik padat. Namun Andi nan saat itu sadang mangendarai motornyo ka rumahnyo maraso ado sasaurangnan sadang mangintainyo dari tadi katiko inyo mambeli makanan. Saat itu ado ciek motor nan taruih mangikutinyo bahkan sampai masuk ka dalam gang sempit. Karano  ado duo penumpang dalam motor tasabuik mambuek Andi marubah rute perjalanannyo ka Jalan Raya. Namun sayangnya, bensin Andi tiba-tibo habih dan mambuek motornyo mogok di tangah jalan dalam gang tasabuik. Mancaliak itu Andi langsuang Segera cek ka belakangnyo serta mancaliak ka arah spion untuak mamatikan bahwa urang tasabuik indak mangikutinyo lagi.   tapi indak disangka urang tasabuik ternyata tetap mangikuti Andi. Mancaliak itu Andi nan surang katakuikan dan langsuang manelepon sasaurang. Iya langsuang mangambil kunci motornyo  dan lari ka arah rumah masyarakat nan ado di sakitar Gang tasabuik.


Katiko sadang babalanjo ka pasar, tantu urang rami soalnyo indak awak surang yang butuh mambali bahan masakan. Mangantri pasti alah manjadi hal yang biaso, yang indak biaso adolah katiko awak alah mangantri tapi antrian diserobot se dek urang. Caritonyo waktu sadang di tampek urang jualan cabe kan urang rami nio mambali cabe jo bawang dan lain-lain yang sarumpun. Anisa ko alah mangantri, sabananyo inyo maleh jo antri tapi kan inyo harus saba, yang mambuek inyo indak saba dan marah tu katiko ado ibu-ibu nan manyarobot inyo. Bantuak nyo baru bana sampai pasa ibu tu, Urang nyo tinggi badagok, mamakai jilbab dililik ka lihia, tangan nyo baru mamacik dompet ndak ado balanjoan, make up nyo cetar bana. Marah bana sabana nyo anisa, inyo alah maantri malah diserobot se dek ibu ko.


Sabuah truk hilang kendali karano rem blong sahinggo ma antak sabuah kadai nan ado di pinggia jalan. Kejadian ko ma akibatkan si panjago kadai maningga di tampek karano saat kejadian nyo barado dalam kadai sahinggo tagencet jo oto truk. Sedangkan si sopir truk ma alami luko-luko ringan. Kebetulan saat itu ambo barado di kadai subarang jalan. Ambo mancaliak bana ba a kejadiannyo saat itu sacaro langsuang. Katiko itu ambo disuruah untuak manjadi saksi balangga karano memang hanyo ambo nan ado disinan. Sabananyo ambo takuik pas disuruah manjadi saksi tu karano ambo takuik salah-salah mangecek. Takuik kanai berangan ambo dek polisi tu. Tapi ambo bagak an se diri ko lai karano namuah ndak namuah harus dijalani juo.


Hal-hal atau kejadian nan mambuek awak sanang dan bakasan di hiduik ko kadang lamo-lamo bisa talupo. Misalnyo sajo pengalaman pai liburan jo keluarga, pengalaman manjadi juara kelas, ataupun pengalaman dibalian baju jo sepatu baru dek kakak wak. Malupokan memori-memori bahagia bantuak itu kadang mambuek awak rusuah, dan menyayangkan. Salah satu caro supayo memori tu tetap bisa batahan lamo adolah dengan awak maabadikannyo lewat foto. Di maso kini ko alah banyak media untuak mamoto. Bisa pakai kamera digital, bisa pakai kamera analog, bisa pulo pakai kamera hp nan kini alah hampia sadoalah urang punyo. Mulai mamoto hal-hal ketek dari kini untuak dikanang akan manjadi pengalaman nan manyanangkan untuak awak dan urang-urang tadakek. Mandokumentasian momen-momen nan awak alami indak hanyo untuak awak kanang surang, tapi untuak anak cucu awak dimaso nan akan datang.


Pak Doni bakarajo sabagai panjua siomay kaliliang, nan dijua sahari-hari jo motor. Salamoko motor nan dipakai Pak Doni adolah motor motor lamo berjenis astrea nan hampia tiok bulan harus masuak bengke. Pak Doni pun mamutuihan untuak saketek-saketek manabuang untuak mambali motor baru. Motor nan dibali Pak Doni adolah Honda CB150 Verza. Harago motornyo adolah sakitaran 20 jutaan. Motornyo mampunyoi masin 4 tak dengan kapasitas 150 cc, gahar untuak dipakai manggaleh siomay. Motor CB150 Virza ko dikenal juo tangguah baiak dari segi masin atau sasisnyo. Sparepartnyo murah meriah pulo. Pak Doni manabuang saketek-saketek dari satiok panghasilan manggalehnyo satiok hari. Dalam sahari Pak Doni bisa manyisiahan sakitar 100-150 ribu cash. Motornyo pun dibali cash dek Pak Doni. Jikok dihituang-hituang Pak Doni mangumpuan pitih salamo kurang labiah satahun lamonyo.


Dibulan Maret, Lina nan alah maisi link pendaftaran untuak masuak Perguruan Tinggi kini mandapek informasi untuak mangarojoan tes-tes nan haruih calon mahasiswa jalani. Untuak lolos katahap salanjuiknyo, Lina haruih mangarojoan ujian soal nan diagiah. Standar nilai untuak luluih adolah 70 persen dari jumlah soal. Lina mangarojoan soal-soal dengan fokus. Akhianyo duo hari satalah ujian, lina mancaliak pengumuman kalau inyo luluih dari ujian tahap partamo. Lina langsuang balonjak-lonjak kagirangan dek keinginannyo untuak masuak ka kampus impiannyo salangkah labiah dokok. Lina langsuang maagiah tau urang gaeknyo tentang kaba iko. Lina langsuang basamangek untuak ujian salanjuiknyo. Dapek dicaliak dari samangek lisa nan langsuang baraja habih-habihan untuak mampelajari baliak materi untuak ujian tahap kaduo, prediksi urang-urang tapek sasaran dengan diumumkannyo Lisa lolos sampai akhir atas ujian nan diagiah.


Banyak urang nan mangecek an basonyo awak harus selalu hati-hati katioko sadang barado di nagari A. Banyak lo nan mangecek an basonyo penduduak disinan hobi manuntuik ilmu-ilmu hitam. Apo lai urang-urang tu acok ma uji-uji ilmu nyo tu ka urang-urang pendatang. Nnak sakali duo kali pas awak makan tibo-tibo ado se paku dalam muluik, kok ndak hati-hati tu bisa tamakan dek wak paku nyo tu. Ngeri bana. Padohal lah dari dulu ambo badoa supayo pas panampek an Praktek Kuliah Lapangan (PKL) ambo ndak ditampek an di daerah A. Ruponyo memang tuhan nio ma uji ambo bana kayaknyo. Apo nan ambo ndak nio itu bana nan di agiah dek Tuhan.


Kalian tau jo angso kan, nah hewan itu pernah juo mangaja ambo. Wakatu itu ambo sadang main jo kawan-kawan di lapangan dakek rumah. Datanglah angso punyo tatanggo kami ko barombongan inyo, kecek urang kan angso jan didakek an kalau indak nyo beko mangaja. Kawan ambo ko ngeyel bana, diambiak nyo batu siap tu mandakek inyo ka angso. Langsuanglah dikaja kami dek angso tu. Takuik bana ambo pas rombongan angso tu mangaja. Untuang se ambo taingek kecek amak ambo. Manuruik amak ambo kalau ado angso mangaja awak anok se, jan balari beko nyo tambah mangaja. Ambo ikuik an lah, tanyato yo bana angso tu indak mangaja ambo lai.


Biasonyo, sarawa acok cabiak karano faktor beban nan talalu balabihan pado bagian tersebut. Atau bisa disebabkan karano bagian tersebut memang alah "mambangkak", karano kalabihan barek badan, atau karano gerakan nan balabihan, nan manyebabkan baban barek nan tajadi pada bagian sarawa, misal, bajoget nan sangaik aktif. Karano itu jikok indak ingin sarawa cabiak pado bagian salangkangan, handaklah manjago, supayo indak ado baban balebih, nan tajadi pado wilayah itu. Mungkin dengan manjago barek badan, atau indak malakukan gerakan nan balabihan. Dengan demikian, akan tahindar dari cabiak di bagian itu. Dan nan labiah panting, jikok sarawa itu memang alah sampik, karano baraek badan alah batambah, jan mamasoan untuak mamakai sarawa itu.


Kahilangan koper di bandara katiko perjalanan adolah suatu hal nan mambuek rusuah. Tapi sanak indak paralu panik. Katiko sanak sadar kalau koper sanak hilang, bisa langsuang malapor ka customer service maskapai nan sanak naiaki. Samakin capek sanak malapor, mako akan samakin capek pulo laporan tasabuik diproses. Kasus koper hilang ko takadang tajadi dek salah angkuik, tujuan sanak adolah ka kota A tapi koper sanak malah tabang ka kota B, apolai kalo sanak maambiak penerbangan nan transit. Di bandara adolo namonyo kantua Baggage service, sanak bisa malapor dengan malangkoki dokumen bantuak baggage tag number, kartu identitas, dan boarding pass sanak sadonyo.


Fasilitas umum nan akan digunokan oleh urang banyak takah toilet hendaklah salalu diparatien kebersihannyo. Dan indak jarang bahwa  toilet umum ditemui dalam keadaan nan kotor.  banapun ingin ka tampek toilet umum nan kebersihannyo terjago inyo haruih mangeluarkan biaya nan cukuik besar. untuak fasilitas toilet nan premium dima inyo haruih mangeluarkan biaya sakitar Rp5.000 sampai Rp7.000  barulah ditemui keadaan Toilet nan barsih sarato terawat. pado dasarnyo persoalan tentang toilet nan kotor iko bukan hanyo barkaitan jo raso kepedulian sarato kesadaran bagi penggunoan toilet tasabuik tetapi jugo bagi pihak nan manyediakan toilet umum tasabuik.  karano toilet diberikan pastilah dianggarkan pula untuak kebersihannyo dima ado petugas kebersihan nan akan manjago toilet tasabuik.


Phobia adolah raso takuik yang balabiahan tahadok suatu benda, tampek, situasi, atau hewan tatantu. Ado babagai macam phobia, salah satunya adolah phobia darah. Salah satu alasan urang yang indak nio jadi saksi dan manolong katiko urang kacalakaan adolah dek inyo phobia darah dek akibek kacalakaan. Katiko maliek atau mamikiakan hal yang bakaitan jo darah, pandarito phobia darah dapek manunjukan babarapo gajala yaitu badan gamatar dan bakaringek, raso cameh yang bakalabiahan atau panik, tubuah taraso lameh sacaro tibo-tibo, Jantuang badatak sangaik capek, angok capek atau taraso barek, sakik atau nyari di dado, mual atau muntah, bahkan pingsan. Sasaurang dapek dipastian mamiliki phobia darah apobilo gajala-gajala yang muncua katiko maliek darah tasabuik manatap hinggo labiah dari 6 bulan.


Katiko itu wakatu istirahat, biasonyo anak laki-laki di SMP kami pasti main bola kasti dilapangan. Samantaro anak-anak padusi sabagian manonton sabagian lain asik jo urusannyo surang. Sadang asik-asiknyo manonton pamainan bola kasti nan jikok anak laki-laki nan main pasti indak lupuik jo kakarasan. Mainnyo main kasa nan indak mamikian sakik nan kadiraso dek kawannyo. Bola kasti ko indak sangajo maarah ka kami nan sadang duduak-duduak mancaliak urang main kasti, salah surah dari kami mancubo manolong maambiakan bola dek anak laki-laki mamintak tolong. Awalnyo sado bajalan biaso sajo, namun katiko maambiakan bola ndak sangajo kawan kami ko tagalincia nan mambuek inyo tasiantak sasudah itu batambah malu dek sarawanyo nan indak sangajo cabiak dek tajatuah, nio indak nio inyo digalakan dek sado urang nan mancaliak inyo tajatuah sampai mambueknyo malu indak tatolong.


Saat sadang barbicara jo kawannya,  tibo-tibo inyo manunjukkan ekspresi serta gerakan nan mangartikan bahwa inyo indak nyaman barbicara jo lisa. Katiko Lisa barbicara mako inyo akan manyentuh hidungnyo babarapo kali dan manjauhkan mukanyo dari mulut Lisa. Karano gestur takah itu mambuek Lisa maraso malu karano inyo yakin bahwa mulutnyo saat iko mampunyoi baun nan indak lamak sahinggo lawan bicaranyo manjadi indak nyaman. Lisa pun manghentikan pambicaraannyo dan langsung mangecek kondisi mulutnyo saat itu dan benar sajo baun mulut bisa kini sangek manyangek. Lisa nan manyadari bahwa inyo baru sajo mamakan durian dan belum gosok gigi ikolah nan mambuek nafas bisa jadi baun. Inyo pun segera barkumur-kumur untuak manghilangkan baun nan ado di mulutnyo saat itu. Namun walaupun alah babarapo kali inyo barkumur-kumur tetap baunnyo indak hilang sahinggo bisa mamutuskan untuak capek baliak dan bargosok gigi.


Kuliah manjadi pilihan dari beberapa urang satalah lulus dari SMA. Sayangnyo untuak sabagian urang kuliah adolah pilihan saatu-satunyo. Hal iko mambuek nyo maraso sadiah nan dalam kalau ndak ditarimo di perguruan tinggi dan maraso ndak bisa apo-apo kalau ndak masuak perguruan tinggi. Paralu diketahui kalau wajar maraso bantuak itu, tapi paralu lo mulai untuak mabuka pikiran kalau ndak cuman kuliah se pilihan dalam hiduik wak. Urang bantuak ko sadang ado dalam fase 1 krisis diri, dima inyo maraso tajebak jo pilihan nan inyo ambiak. Inyo maraso kalau kuliah lah satu-satunyo jalan untuak sukses dan ndak maraso ndak mampu kalau pilihan untuak pai kuliahnyo tu diganti jo pilihan lain.


Saat sadang belajar di perpustakaan tibo-tibo ado suaro kentut nan cukup keras sahinggo mangundang perhatian urang-urang sakitar. Saat itu Lisa nan  alah indak tahan untuak mangeluarkan kentutnyo mamutuskan untuak perlahan-lahan bardiri agar inyo dapek kentut di toilet. Namun, baru sajo inyo bardiri tibo-tibo alah terdengar suaro kentut nan cukup keras. Karano kejadian itu kawan-kawannyo langsung mancaliak Lisa dan cekikikan sambil manutuik mukanyo karano inyo sabagai kawan Lisa jugo maraso malu. Lisa nan saat itu mancaliak reaksi kawan-kawannyo dan urang sakitarnyo inyo hanyo dapek mamatung di tampek dan indak lama kemudian langsung pai ka toilet. Di dalam toilet ya langsung  barteriak karano maraso malu sakali atas kejadian tadi.


Babuek doso dapek mambuek seseorang mangalami raso takuik nan mandalam. Salain itu urang nan pernah mambuek doso biasonyo akan hiduik di tangah-tangah raso basalah. Lalu doso dapek juo mambuek urang hiduik dalam raso galisah, stres, muruang, dan gundah. Bagaimano indak, doso akan manimbulkan raso basalah dalam hati seseorang. Raso basalah iko timbul biasonyo satalah kito malakukan doso nan cukuik gadang. Doso iko biasonyo akan badampak ka dalam kahidupan seseorang. Bisa dikatokan kalau doso mambuek seseorang marasokan hukum karma. Seperti kato papatah, apo nan ditanam dek seseorang, maka itu nan akan inyo tanam di maso nan akan datang. Agaknyo iko mampangaruahi raso basalah seseorang satalah malakukan kasalahan.


Erwin nan sadang mancatat pelajaran nan ado dipapan tulih kini sadang fokus. Namun hal itu indak batahan lamo, karano ado nan maariak kato pendek kapadonyo. Sambia mamparagoan tangannyo di pinggang untuak mangartikan sabarapo tinggi Erwin dibadannyo. Sambia mangecekan kato-kato kasa paja tu lontarkan kapado Erwin. Manunjuak pakai jari ka muko Erwin nan kini sadang manatap berang kapado paja tu. Muko Erwin nan alah sirah padam kontras samo kulik putiah nyo tu kini alah cukuik manandoan kalau Erwin alah akan hilang kesabarannyo. Mancaliak itu paja tu bukannyo baranti untuak mambuek masalah tapi malahan samakin manjadi. Paja tu nan indak juo baranti manghino mambuek Erwin manampa pipinyo nan kini indak jauah dari posisinyo kini mamakai buku cetak taba. Mandapekan itu paja nan manghino tadi langsuang pai dari situ untuak malaporkan ka guru.